\NormalFont\ShortTitle{एस्तेर}

{\MTB एस्तेर नी किताब

\par }{\MT एस्तेर नी किताब

\par }{\IMT परिचय

\par }{\IP एस्तेर न परिचय एस्तेर न किपात देखाडे की कोसा फारस मा बोंदी बोनाय लेदा इसराएली मानसोक एक ओसा वेरी सी वाचाड़्‌या जु हेनुक नास कोरने कोरीन जावसादी बोनाय रोया होता। पुन एस्तेर मा भोगवान नावोन काहीन नी देखाड़लो होय, पुन यो वार देखाड़े की भोगवान हेनुक हेनु आखाक मारनेन जावसादी गोथु वाचाड़्‌यु। कुदु नी जानतो कि एस्तेर न किपात कुन लिखलो छे। वापरेली हिबरु भासान रीते, घोना जानकार राय आपे की एस्तेर न किपात आंदार 400 साल इसुन आवने गोथो पेहेल लिखायली होती।

\par }{\IP एस्तेरोन किपात मा होयली वात देखाड़े की योहुदी पुरीम तिहवार काजे कोसा वावे। हामान नावोन एक ओमालेकी न योहुदी मानसो काजे नास कोरनेन जावसादी बोनायु। इसराएली आरु ओमालेकी तोत्यार गोथा वेरी होता जोत्यार गोथा इसराएली रेवटाया गोथा होईन तिना मुलुक मा पुगला होता जेरु वायदु परमेश्वर हेनुसी कोरलु होतु (निर्गमन 17:8-16)। आंदास तेने टेमे जोत्यार हामान योहुदीयाक नास कोरनेन जावसादी बोनाय रोयु होतु, एस्तेर, जी एक योहुदी होती, फारस न रानी बोन गोय। आपसा सोगायता मोर्दके न राय सी, एस्तेर हामान न युजना काजे रुकने मा जीक गोय। योहुदीयान लारे आपसा वेरी पोर जीक हात कोरनेन ओळतेन (एस्तेर 9:20-22), मोर्दके हेनुक इनी जीकोन खुशी कोरने कोरीन कोयु। इने रीते योहुदीया पुरीम तिहवार वावने सुरु कोरला।

\par }{\IOT एस्तेर न रुपरेखा:

\par }{\IO 1. अध्याय 1 आरु 2 मा देखाड़े की एस्तेर फारस न रानी कोसी बोनी।

\par }{\IO 2. अध्याय 3 गोथो 7 मा देखाड़े की कोसा हामान न योहुदीया काजे नास कोरनेन युजना बोनाया आरु ओसो कोरनेन कोरता हेनुक मार देदा।

\par }{\IO 3. अध्याय 8 गोतो 10 मा देखाड़े की योहुदीया आपसा वेरी काजे कोसा हाराया आरु पुरीम तिहवार कोसा सुरु कोर्‌या।



\par }\ChapOne{1}{\SH वशती क पटरानी क पद सी उतार्‌यो जानो
\par }
{\PP \VerseOne{1}क्षयर्ष नावोन राजान दाहड़ा मा यी वाते हयी; यो त्यो क्षयर्ष छे, जो एक सोव वीस ने सात देशो पर, मोतलोब इथियोपिया गोथु हिन्दुसतान लोगुन राज करतो हुतो।

\VS{2}राजा क्षयर्ष क राजोन राजधानी शुशन गढ़ हुतो, त्या राजगादी पोर बोठीन राज कोर रयो हुतो।

\VS{3}होंया हुयो आपसा राज क तीसरा साल मा आपसा आखा मुखी आरु कामकरन्या क भोज आप्यो। फारस आरु मादै क सेनापति आरु प्रान्त-प्रान्त क प्रधान आरु हाकिम ओका अगळ आय गुया।

\VS{4}भोज करवानेन तिहवार छोव महिना तक वाळीयो। आरु पाहंतीरियान को हेका राज वाड़ान धन आरु हेकी राज करनेन शान देखड़तो रियो।

\VS{5}ओतरा दाहड़ा क वितने पोर राजा न काय नाना काय मोटा उना आखा क वी ज शुशन नावोन राजगढ़ मा एकठा हुया हुता, राजभवन क वारी मा आँगना मा सात दाहड़ा लगुन भोज आप्यो।

\VS{6}होंया क परदा श्वेत आरु निळा सुत क हुता, आरु सन आरु जामन्या रोंगोन। बठनेन पाटला सी चाँदी क छल्‌ला मा, संगमरमर क बोनला फोरस्या पोर धरी हुयी हतली।

\VS{7}उना भोज मा राजा क योग्य दाखमधु भाति-भातिन रीते क सोना क टाहरा मा डालीन राजा क उदारता सी घनात भेळ पावतला।

\VS{8}पीनो ते कायदा ओनसारे हयतो हुतो, जोसो चाहे तोसो पाळतला हुता; काहकी राजा न ते आपसा भवन क आखा भण्डारियो क हुकुम आपता हुता, की ज पाहनतरीया जसा चाहे ओका भेळ तोसाज वेवहार कोरनो।

\VS{9}रानी वशती न वी राजा क्षयर्ष क भवन मा बायरा क भोज आप्या।

\VS{10}सातवे दाहड़े, जोत्यार राजा क मोन दाखमधु मा मगन हुतो, तोत्यार हुयो महुमान, बिजता, हर्बोन, बिगता, अबगता, जेतेर आरु कर्कस नावोन सातु गोतराड़ा क ज क्षयर्ष राजा क अगळ सेवा चाखरी कोर्या कोरता हुता, हुकुम,

\VS{11}की रानी वशती क राजमुकुट धारण कोर्‌यो हुयो राजा क अगळ ली आवु; जेरेसी कि देश-देश क लोगहन आरु हाकिमो पोर ओकी घाटाळो प्रगट होय जाय; काहकी हुये देखने मा घाटाळो हुतो।

\VS{12}खोजो क लारे राजा नी यी हुकुम मिळी रानी वशती न आवने सी मोना कोर्‌यो। एना पोर राजा मोटा रीसवाईन जळने लाग्यो।

\VS{13}तोत्यार राजा न टेमे-टेमे क भेद जाननेवाळा पंडितो सी पुछ्यो (राजा ते नीति आरु नियाव क आखा गियानियो सी असोज कोरतो हुतो।

\VS{14}ओका पास कर्शना, शेतार, अदमाता, तर्शीश, मेरेस, मर्सना, आरु ममुकान नावोन फारस, आरु मादै क सात प्रधान हुता, ज राजा क दर्शन कोरता आरु राज मा खास-खास पदो पोर नेवाड़ कोर्‌यो गया हुता।)

\VS{15}राजा न पुछ्‌या, “रानी वशती न राजा क्षयर्ष नु हेर लारे आपाड़ला हुकुम क तुड़नो कोर्या, ती नीतिन ओनसारे ओका भेळ काय कोर्‌यो जाय?”

\VS{16}तोत्यार ममुकान न राजा आरु हाकिमो नु हाजरी मा जपाप आप्यो, “रानी वशती न ज भुंडो काम कर्‌यो छे, हुयो नी केवल राजा सी बाखुन आखा हाकिमो सी आरु उना आखा देशों क लोगहन सी वी ज राजा क्षयर्ष क आखा प्रान्तो मा रोहे छे।

\VS{17}काहकी रानी क एना काम नु चर्चा आखा बायरा मा होयसे आरु जोत्यार यो कोयो जासे, ‘राजा क्षयर्ष न रानी वशती क आपसे अगळ ली आवने नु हुकुम आप्यो पुन हुयी नी आवी,’ ती हुये वी आपसा-आपसा घोरवाळा क तुच्छ जानने लागसे।

\VS{18}आजुन दाहड़े फारस आरु मादी हाकिमो नु बायरा जे रानी नु यी वात सोमळायो छे ती हुये वी राजा क आखा हाकिमो सी असोज कोहने लागसे; एने रीते घनात घाड़ाय आरु रीस पोयदा होयसे।

\VS{19}कदाम राजा क स्वीकार होय, ती यो हुकुम निकाळे, आरु फारसियो आरु मादीयो क कानुन मा लिखी वी जाय, जेरेसी कदाम बोदल नी सके, की रानी वशती राजा क्षयर्ष क अगळ ओळी कोदी आवने नी पावे, आरु राजा पटरानी क पद कुदा दिसरा क आप देये तेरेसी वारु होय।

\VS{20}अत: जोत्यार राजा नु यो हुकुम ओका आखा राज मा सोमळायो जासे, ती आखा बायरा, आपसा-आपसा घरवाळा क चाहे गरीब होय एने अमीर, आदरमान कोरती रोहसे।”

\VS{21}यी वात राजा आरु हाकिमो क पसन्द आवी आरु राजा न ममुकान नु सम्मति मान लेदो आरु आपसा राज मा,

\VS{22}अर्थात् होरीक राजोन क आकड़ा मा आरु होरीक जाति नु बुली मा चिट्ठियाँ मुकळ्या, की आखा मानसे आपसा-आपसा घर मा होक चालाड़े, आरु आपसी जाति नु बुली बुल्या कोरे।




\par }\Chap{2}{\SH एस्तेर क पटरानी बनायो जानो
\par }
{\PP \VerseOne{1}एनु वारो क वाद जोत्यार राजा क्षयर्ष क रीस सेवती हुय गय, ती हुयो रानी वशती कर्‌यो, आरु ज काम हुयो कर्‌यो हुतो, आरु ज ओका वाराम हुकुम निकळी हुती ओकी वी सुधी लेदो।

\VS{2}ती राजा क सेवक ज ओका टहलुए हुता, कहने लाग्या, “राजा क लिय घाटाळी एने जुवान कुँवारी हेरी जाय।

\VS{3}आरु राजा न आपसा राज क आखा प्रान्तो मा लोगहन क एकालिय नेवाड़ कोर्‌यो की हुये आखा घाटाळी जुवान कुँवारियो क शुशन गढ़ क रनवास मा एकठा कोरे आरु बायरा क प्रबन्धक हेगे क ज राजा क खोजी हुतो सोप देये; आरु चुखा कोरने योग्य चिजे ओको आप्यो जाय।

\VS{4}तोत्यार उनामासी जी कुँवारी राजा नु निंगा मा वारु ठहरे, ची रानी वशती क जागा पोर पटरानी बोनायी जाय।” यी वात राजा क पसन्द आवी आरु हुयो असोज कर्‌यो।

\VS{5}शुशन गढ़ मा मोर्दके नावोन एक यहुदी रहतो हुतो, ज कीश नावोन एक बिन्यामीनी क परपोतो, शिमी क पोतो, आरु याईर क पुर्य हुतो।

\VS{6}हुयो उना बन्दियो क साथ यरुशलेम सी बंदुआई मा गुयो हुतो, जेनुक बेबीलोन क राजा नबुकदनेस्सर, यहुदा क राजा यकोन्याह क भेळ यरुश्लेम बन्दी बोनावीन ली गुयो हुतो।

\VS{7}हुयो हदास्सा नावोन आपसी चचेरी बहनीस क, ज एस्तेर वी कोहायती हुती, पाळन-पुष्‌यो हुतो; काहकी ओका आसी-बासा कुय नी हुता, आरु हुयी पुराय घाटाळी आरु रुपवती हुती, आरु जोत्यार ओका आसी-बासा मोर गुया, तोत्यार मोर्दके न ओको आपसी पुराय कोरीन पाळ्यो।

\VS{8}जोत्यार राजा नु हुकुम आरु कायदा सोमवाड़्या गया, आरु बेसका जुवान बायरा, शुशन गढ़ मा हेगे क हक मा एकठा कोर्या गुया, ती एस्तेर वी राजभवन मा बायरा क प्रबन्धक हेगे क होक मा सोपी गुय।

\VS{9}हुयी पुराय ओकी निंगा मा वारु लागी; आरु हुयो उनासी खुश हुयो, ती हुयो विगुर वार कर्‌यो ओको राजभवन मा सी चुखो करनेन चिजे, आरु ओको भुजन, आरु ओका लिय नेवाड़ली सात सहेलिया वी आप्यो, आरु ओको आरु ओकी सहेलियो क रनवास मा आखासी वारु रहने क जागो आप्यो।

\VS{10}एस्तेर न नी आपसी जाती बताड़ी हुती, नी आपसो कुल; काहकी मोर्दके न ओको हुकुम आप्यो हुतो नी ओको नी बताड़जो।

\VS{11}मोर्दके ते दाहड़ीन रनवास क आँगना क अगळ टहलतो हुतो ताकी जाने की एस्तेर कोसी छे आरु ची काय वारली होयसे?

\VS{12}जोत्यार एक-एक पुराय नु वारी आवी, की हुयो क्षयर्ष राजा क पास जाय, आरु यो उना टेमे हुयो जोत्यार ओका पुठी बायरा ठहराया हुया कायदा क ओनसारे बारे मोहना लगुन वेवहार कोर्‌यो गुयो हुतो; अर्थात् ओको चुखो करने क दाहड़े एने रीते सी वीत गुया, की छव मोहना गन्धरस क तेल लागाड़्यो जातो हुतो, आरु छव महना लगुन गोंदायन्यो तेल, आरु बायरा क चुखो कोरने क दिसरो सोमान लागाड़्यो जातो हुतो।

\VS{13}एने रीते सी हुयी पुराय जोत्यार राजा क पास जाती हुती, ती ज काही हुयी चाहती की रनवास सी राजभवन मा ली जाय, हुयो ओको आप्यो जातो हुतो।

\VS{14}सांतो क ते हुयी जाती हुती आरु संदारे क हुयी लौटीन रनवास क दिसरा घर मा जाईन रखेलो क प्रबन्धक राजा क खोजे शाशगज क होक मा होय जाती हुती, आरु राजा क पास अळी नी जाती हुती। आरु कदाम राजा उनासी खुश हुय जातो हुतो, ती हुयो नाव लीन बुलावी जाती हतली।

\VS{15}जोत्यार मोर्दके क चाचो अबीहेल नु पुराय एस्तेर, जेको मोर्दके न बेटी मानीन राखलो हुतो, ओकी वारी आवी की राजा क पास जाय, ती ज काई बायरा क प्रबन्धक राजा क खोजी हेगे न ओका लिय ठहरायो हुतो, उनासी जादा हुयी आरु काय नी माँगी। जोतरा न एस्तेर क देख्या, हुये आखा उनासी प्रसन्न हुया।

\VS{16}अत: एस्तेर राजभवन मा राजा क्षयर्ष क पास ओका राज क सातवा वरीस क तेबेत नावोन दसवा मोहना मा पुगाड़ी गुय।

\VS{17}आरु राजा न एस्तेर क आरु आखा बायरा सी जादा मोंग कोर्‌यो, आरु दिसरा आखा कुँवारियो सी जादा ओको फोकटन दया आरु गीन नु निंगा उना पोर हय, अस करीन हयो ओका मुनका पोर राजमुकुट मेक्यो आरु ओको वशती क जागा पोर रानी बोनायो।

\VS{18}तोत्यार राजा न आखा हाकिमो आरु कामकरन्या क एक मोटो भोज आप्यो, आरु हुयो एस्तेर क भोज कयो; आरु प्रान्तों मा छुट्टी आपाड़्यो, आरु आपसी उदारता क योग्य इनाम वी वाट्यो।


\par }{\SH मोर्दके राजान जीवोक वाचाड़्यो
\par }
{\PP \VS{19}जोत्यार छल्‌ला दिसरी वार एकठी कोरी गय, ती मोर्दके राजभवन क फाटक मा बठलो हुतो, ओका टेमे राजा मोर्दक क आपसी शासन क चाकरीमा हिमी तव करला हता।

\VS{20}एस्तेर न आपसी जाती आरु कुल क पतो नी आपी हुती, काहकी मोर्दके न ओको असी हुकुम आप्यो हुतो की नी बताड़े; आरु एस्तेर मोर्दके नु वार असी मानती हती जसी की ओका याँ आपसा पाळन-पुषन क टेम मानती हती।

\VS{21}तेनु दाहड़ा मा जोत्यार मोर्दके राजा क राजभवन क फाटक मा बठ्या कोरतो हुतो, ती राजा क खोजे ज द्वारपाल वी हुता, उनामासी बिगताना आरु तेरेश नावोन दुय जना न राजा क्षयर्ष सी नाराज होईन उनाक मारनेन विचार कोर्या।

\VS{22}यी वात मोर्दके क मालुन हय, आरु हुयो एस्तेर रानी क यी बात बताड़्यो, आरु एस्तेर न मोर्दके क नाव लिन राजा क वात कय आपी।

\VS{23}ती जाँच पड़ताल होयने पोर यी वात खोरी निकळी आरु हुयो दुयोक झाड़ पोर लटकाय गुया, आरु यी वात राजान अगळ इतिहास नु किपात मा लिख्यो गुयो।




\par }\Chap{3}{\SH हामान क यहुदियो क विरुद्ध षड़यंत्र
\par }
{\PP \VerseOne{1}एनी वातो क वाद राजा क्षयर्ष न अगागी हम्मदाता क पुर्य हामान क उचो पद आप्यो, आरु ओको महत्व आपीन ओका लिय ओका साथी हाकिमो क सिंहासनो सी उँचा सिंहासन ठहरायो।

\VS{2}राजा क आखा कामकरन्या ज राजभवन क फाटक मा रया कोरता हुता, हुये हामान क सामने झुकीन दण्डवत् कोर्या कोरता हुता काहकी राजा न ओका वाराम असो हुकुम आप्यो हुतो; पुन मोर्दके नी ती झुकतो हुतो आरु नी दण्डवत् कोरतो हुतो।

\VS{3}तोत्यार राजा क कामकरन्या ज राजभवन क फाटक मा रोया कोरता हुता, हुये मोर्दके सी पुछ्या, “तु राजा क हुकुम क काहा नी मानतो छे?”

\VS{4}जोत्यार हुये ओको दाहड़ीन असोज कोहता रोया, आरु हुयो ओकी एक नी मान्यो, ती हुये यो देखिन की मोरजी सी मोर्दके नु यी वात चालसे की नी, हामान क बताड़ देदा; हुयो ओको हुयो बताड़ देदो की हांव यहुदी छे।

\VS{5}जोत्यार हामान न देख्यो, कि मोर्दके नी झुकतो, आरु नी मेखे दण्डवत् कोरतो छे, ती हामान घनो रिसवायो।

\VS{6}हुयो केवल मोर्दके पोर हाथ उठावनो आपसी इजुत सी कोम जान्यो। काहकी हुयो हामान क यी वात बताड़ देदा हुता, कि मोर्दके काहनी जातीन छे, एकालिय हामान न क्षयर्ष क साम्राज्य मा रोहनेवाळा आखा यहुदियो क वी मोर्दके नु जाती जानीन, विनाश कोरनेन विचार निकाळ्यो।

\VS{7}राजा क्षयर्ष क बारे वरीस क नीसान नावोन पेहले मोहने मा, हामान न अदार नावोन बारे मोहना लगुन क एक-एक दाहड़े आरु एक-एक मोहने क लिय “पुर” अर्थात् चिट्ठी आपसा सामने नाखाड़्यो।

\VS{8}हामान न राजा क्षयर्ष सी कयो, “तारा राज क आखा प्रान्तों मा रहनेवाळा देश-देश क लोगहन क विच मा तितर-बितर आरु छिटकी हयी एक जाति छे, जेरा कायदा आरु आखा लोगहन क कायदा सी ओलोग छे; आरु हुये राजा क कायदा पोर नी चालता, एकालिय ओको रहने देनो राजान फायदु नी छे।

\VS{9}कदाम राजा क स्वीकार हय ती ओको नष्ट कोरनेन हुकुम लिख्यो जाय, आरु हांव राजा क भण्डारियो क हाथ मा राजभण्डार मा पुगाड़ने क लिय, दस हजार किक्कार चाँदी आपीस।”

\VS{10}तोत्यार राजा न आपसी मुँदी आपसा हातोम सी निकाळीन अगागी हम्मदाता क पुर्या हामान क, ज यहुदियो क वेरी हुतो आप देदो।

\VS{11}आरु राजा न हामान सी कयो, “हुयो चाँदी तुख आप्यो गयो छे, आरु हुये लोगहन वी, ताकि तु उनासी जसो तारो जीव चाहे तोसोज वेवहार कोरे।”

\VS{12}ओळी तेरेसी पेहेल मोहनान तेरहवे दाहड़े क राजा क लेखक बुलाया गुया, आरु हामान नु हुकुम क ओनसारे राजा क आखा अधिपतियो, आरु आखा प्रान्तों क प्रधानो, आरु देश-देश क लोगहन क हाकिमो क लिय चिट्ठियाँ, एक-एक प्रान्त क आकड़ा मा, आरु एक-एक देश क लोगहन नु बुली मा राजा क्षयर्ष क नाव सी लिख्यी गय; आरु उनामा राजा नु मुँदीन छापु लागाड़्यु गयु।

\VS{13}राज्य क आखा प्रान्तो मा एना आशय नु चिट्ठियाँ होर डाकियो क लारे मुकली गुय की एकुज दाहड़ा मा, अर्थात् अदार नावोन बारे मोहनान तेरवे दाहड़े क, काय जुवान, काय डाहला, काय बायरा, काय पुर्या, आखा यहुदी घात आरु नाश कोर्या जाय; आरु ओका धन सम्पत्ति लुट लेदो जाय।

\VS{14}एना हुकुम क लेख नु नकलें आखा प्रान्तों मा खुली हुय मुकली गय की आखा देश क लोगहन उना दाहड़े क लिय तियार होय जाय।

\VS{15}यो हुकुम शुशन गढ़ मा आप्यी गुय, आरु डाकिया राजान हुकुम सी छाटात निकळी गुया। राजा आरु हामान ते दाखमधु पीने बस गुया; पुन शुशन नगर मा घाबरोन फैल गुय।




\par }\Chap{4}{\SH मोर्दकेन एस्तेर सी मदत माँगनो
\par }
{\PP \VerseOne{1}जोत्यार मोर्दके न जान लेदो कि काय-काय कोर्‌यो गुयो छे ती मोर्दके छिन्दरा फाड़, गन्टो पेहरीन, रुखड़ु नाखिन, नगर क विच जाईन उँचा आरु दु:ख भर्या बुल सी आयड़ने लाग्यो;

\VS{2}आरु हुयो राजभवन क फाटक क सामने पुग्यो, पुन गन्टो पेहरलोत राजभवन क फाटक क धड़े ते कुदाक जानेन हुकुम नी हुती।

\VS{3}एक-एक प्रान्त मा, जाँ-जाँ राजा नु हुकुम आरु कायदा पुग्या, होंया-होंया यहुदी मोटा विलाप कोरने आरु उपवास कोरने आरु रोड़ने कुटने लाग्या; पुन घणा सा गन्टा पेहरीन आरु रुखड़ु नाखीन पोड़्या रोया।

\VS{4}एस्तेर रानी नु सहेलियो आरु खोजो न जाईन ओको बताड़ देदा, ती रानी शोक सी भराय गय; आरु मोर्दके क पास छिन्दरा मुकलीन यो कोयमुकली की गन्टो उतारीन एको पेहेर ले, पुन हुयो ओको नी लेदो।

\VS{5}तोत्यार एस्तेर न राजा खोजो मा सी हताक क जेनाक राजा न ओका पास रहने क ठहरायो हुतो, बुलावीन हुकुम आपी, की मोर्दके क पास जाईन मालुन कोर ले, की काय वात छे एरो काय कारण छे।

\VS{6}तोत्यार हताक नगर क उना चोक मा, ज राजभवन क फाटक क अगळ हुतो, मोर्दके क पास निकळी गुयो।

\VS{7}मोर्दके न ओको आखो काहीन बताड़ देदो की म्हारे उपोर काय-काय वितलो छे, आरु हामान न यहुदियो क नाश कोरने नु हुकुम जोड़ने क लिय राजभण्डार मा कोरता चाँदी भोर देने क बुल आपलो छे, यो वी वारु-वारु बताड़ देदो।

\VS{8}ओळी यहुदियो क विनाश करने क ज हुकुम शुशन मा आपी गय हुती, ओकी एक नकल वी हुयो हताक क हाथ मा, एस्तेर क देखाड़ने क लिय, आरु हुयो आखो हाल बताड़ने, आरु यो हुकुम आपने क कयो, की धड़े राजा क पास जाईन आपसा लोगहन क लिय गिड़गिड़ावीन विनता कोरे।

\VS{9}तोत्यार हताक न एस्तेर क पास जाईन मोर्दके नु वात कोय सोमवाड़्यो।

\VS{10}तोत्यार एस्तेर न हताक क मोर्दके सी यो कोहने नु हुकुम आपी,

\VS{11}“राजा क आखा कामकरन्या, पुन राजा न प्रान्तो क आखा लोगहन क वी मालुम छे, की काय मानुस काय बायरा, काय कुय नी होयम ज हुकुम विगुर पावे धड़े आँगना मा राजा क पास जासे ओको मार नाखनेन हुकुम छे; केवल जेरे भेनी राजा सोना क राजडोन बड़ावे चोंत वाचे छे। पुन हांव हेमी तीस दाहड़ा सी राजा क पास नी बुलावी गयी छे।”

\VS{12}एस्तेर नु यी वाते मोर्दके क सोमळाय गय।

\VS{13}तोत्यार मोर्दके न एस्तेर क पास यो कोय मुकल्यो, “तु मनम यो विचार नी कोर, की हांवज राजभवन मा रोहनेन कारण आरु आखा यहुदियो मा सी वाचली रोहीस।

\VS{14}काहकी ज तु एने टेमे हुगी रोही, ती आरु कुय नी कुदाक उपाय सी यहुदियो क छुटकारो आरु छुटकारो होय जासे, पुन तु आपसा बास क घराना भेळ नाश होयसे। काय जाने तुख असोज काठा टेम क लिय राजपद मिळ गयो होय?”

\VS{15}तोत्यार एस्तेर न मोर्दके क पास यो कय मुकली,

\VS{16}“तु जाईन शुशन क आखा यहुदियो क एकठा कोर, आरु तुमु आखा मिळीन म्हारे निमित्त उपवास करु, तीन दाहड़ा-तीन नी ते काहीन खाजु, आरु नी काहिन पुजु। आरु हांव वी आपसी सहेलियो भेळ तेनेत रीते उपवास कोरीस। आरु असीज दशा मा हांव कायदा क विरुद्ध राजा क पास धड़े जाईस; आरु कदाम नाश होय गुय ती होय गय।”

\VS{17}ती मोर्दके चाली गुलयो आरु एस्तेर क हुकुम नु ओनसारेज हुयो कर्‌यो।




\par }\Chap{5}{\SH राजा आरु हामान क एस्तेरन दावत
\par }
{\PP \VerseOne{1}तीसरे दाहड़े एस्तेर आपसा राजकीय छिन्दरा पेहरीन राजभवन क धड़े आँगना मा जाईन, राजभवन क अगळ जाईन, राजभवन क अगळ उबी हुय गय। राजा ते राजभवन मा राजगाद्दी पोर भवन क झपलान सामने विराजमान हुतो;

\VS{2}आरु जोत्यार राजा न एस्तेर रानी क आँगना मा उबी हयली देख्यो, तोत्यार उनासी प्रसन्न होईन सोना क राजडोन ज ओका हाथ मा हुतो ओका भेनी बडायो। ती एस्तेर न धड़े जाईन राजडोन क नोक छिमी।

\VS{3}ती राजा न उनासी पुछ्यो, “हे एस्तेर रानी, तुख काय चाहजे? आरु तु काय माँगती छे? माँग आरु तुख आदो राज लगुन आप्यो जासे।”

\VS{4}एस्तेर न कव्यी, “कदाम राजा क स्वीकार होय, ती आज हामान क भेळ लीन उको भोज मा आवे, ज हांव राजा क लिय तियार कोर्री छे।”

\VS{5}तोत्यार राजा न हुकुम आप्यो, “हामान क छाटा ली आवु, कि एस्तेर क निमंत्रण ग्रहण कोर्‌यो जाय।” अत: राजा आरु हामान एस्तेर क तीयार कोरला भोज मा आवे।

\VS{6}भोज क टेम जोत्यार दाखमधु पियो जातो हुतो, ती राजा न एस्तेर सी कयो, “तारो काय निवेदन छे? चो पुरो कोर्‌यो जासे। आरु तु काय माँगती छे? माँग, आरु आदो राज लगुन तुख आप्यो जासे।” (मर. 6:23)

\VS{7}एस्तेर न जपाप आपी, “म्हारो निवेदन आरु जो हांव माँगती छे,

\VS{8}कि कदाम राजा म्हारे पोर प्रसन्न छे आरु म्हारा निवेदन सोमळनो आरु जो मांग हांव माँगो चो आपनो राजा क स्वीकार होय, ती राजा आरु हामान कल उना भोज मा आवे जेनाक हांव ओका लिय कोरीस, आरु कल हांव राजा क एना बुल क ओनसारे कोरीस।”


\par }{\SH मोर्दके क मार नाखनेन योजना
\par }
{\PP \VS{9}उना दाहड़े हामान खुश आरु मोन मा प्रसन्न होईन खोयड़े गुयो। पुन जोत्यार हुयो मोर्दके क राजभवन क फाटक मा देख्यो, की हुयो ओका सामने नी ते उबो हुयो, आरु नी भिहियु हुयो, ती हुयो मोर्दके क विरुद्ध रीस सी भोराय गुयो।

\VS{10}ती वी हामान आपसा क रुकिन आपसे घर गुयो; आरु आपसा दुसतीदार आरु आपसी बायर जेरेश क बुलवाय मुकल्यो।

\VS{11}तोत्यार हामान न, हुयो आपसा धन क ठाट बाट, आरु आपसा बाळ-बोच्‌चा क वोदती आरु राजा न ओको कसो-कसो वदाड़्यो, आरु आखा हाकिमो आरु आपसा आखा कामकरन्या सु उँचो पद आप्यो हुतो, एना आखा क वाराम बताड़्यो।

\VS{12}हामान न यो वी कयो, “एस्तेर रानी न वी मेखे छुड़ आरु कुदाक क राजा क भेळ, आपसा कोरला हुया भोज मा आवने नी देदी; आरु कल क लिय वी राजा क भेळ हुयी मेखेक नेवतो आपली छे।

\VS{13}ती वी जोत्यार-जोत्यार मेखे हुयी यहुदी मोर्दके राजभवन क फाटक मा बोठलो देखा पोड़ेओ छे, ती-ती यो आखो म्हारी निंगा मा असोज लागतो छे।”

\VS{14}ओकी लाड़ी जेरेश आरु ओका आखा दुसतीदार न उनासी कोया, “पचास हाथ उचो फांसी क एक खम्भो बोनायो जाय, आरु सोंदारे क राजा सी कोहजो, की उना पोर मोर्दके लटकाड़ देदो जाय; तो राका लीन भेळ खुशी सी भोज मा जाजो।” एनी वात सी प्रसन्न होईन हामान न तसोज फांसी क एक खाम्बो बोनवाड़्यो।




\par }\Chap{6}{\SH राजा क लारे मोर्दके क सम्मान
\par }
{\PP \VerseOne{1}तेने राती राजा क नींद नी आवी, एकालिय ओका हुकुम सी इतिहास नु किपात लावी गय, आरु भनीन राजा क सोमवाड़्यो गयो।

\VS{2}\XREF{✡}{{\XO 6:2 }{\XO{6:2
}}{\XT{एस्तेर 2:21-22}}}ओकामा यो लिखलो हुओ मिळ्यो, कि जोत्यार राजा क्षयर्ष क हाकिम क द्वारपाल वी हुतो, उनामा सी बिगताना आरु तेरेश नावोन दुय जना न उना पोर हाथ चालाड़नेन विचार कोर्या हुता उना मोर्दके न प्रगट कोर्लो हुतो।

\VS{3}तोत्यार राजा न पुछ्यो, “एका बोदले मोर्दके नु काय प्रतिष्ठा आरु बड़ाई कर्‌यो गयो?” राजा क जे सेवक ओकी चाखरी कोर रोया हुता, हुये ओको जपाप आप्या, “ओका लिय काय वी नी कोर्‌यो गुयो।”

\VS{4}राजा न पुछ्यो, “आँगना मा कुन छे?” तेने टेमे हामान राजा क भवन सी खोयड़े आँगना मा एना विचार सी आयो हुतो, की ज खाम्बो हुयो मोर्दके क लिय तियार कोरायो हुतो, उना पोर ओको लटकाय देनेन वात राजा सी कोरे।

\VS{5}तोत्यार राजा क चाख्र्या न उनासी कोया, “आँगना मा ते हामान उबो छे।” राजा न कयो, “ओको धड़े बुलाय लावु।”

\VS{6}जोत्यार हामान धड़े आयो, तोत्यार राजा न उनासी पुछ्यो, “जेना मानुस नु प्रतिष्ठा राजा कोरनो चाहतो हय ती ओका लिय काय कोरनो वारु होयसे?” हामान न यो सुचीन, की म्हारे सी जागा राजा कुदाक प्रतिष्ठा कोरनो चाहतो हसे?

\VS{7}राजा क हामान जपाप आप्यो “जेना मानुस क प्रतिष्ठा राजा कोरनो चाहे,

\VS{8}ओका लिय राजकीय पुतल्या लाया जाय, ज राजा पेहरतो छे, आरु एक घुल्लो वी, जेना पोर राजा सवार होयतो होय, आरु ओका मुनका पोर ज राजकीय मुकुट मेक्यो जातो छे हुयो वी लायो जाय।

\VS{9}ओळी चो पुतल्या, आरु हुयो घुल्लो राजा क कुदा मोटा हाकिम क सोवंप्यो जाय, आरु जेरी प्रतिष्ठा राजा कोरनो चाहतो होय, ओको हुये पुतल्या पेहराया जाय, आरु उना घुल्‌ला पोर सवार कोरीन, नगर क चोक मा ओको फिरायो जाय; आरु ओका अगळ-अगळ यो पोरचार कोर्‌यो जाय, जेरी प्रतिष्ठा राजा कोरनो चाहतो छे, ओका साथ असोज कोर्‌यो जासे।”

\VS{10}राजा न हामान सी कयो, “उतवाळ कोरीन आपसा कोहनेन ओनसारे तेनु पुतल्या आरु तेना घुल्‌ला क लि, उना यहुदी मोर्दके सी ज राजभवन क फाटक मा बोठ्‌या कोरतो छे, तसोज कोर। जसो तुन कयो छे उनामा काय वी कोमी होयनो नी जुवे।”

\VS{11}तोत्यार हामान न उना पुतल्या, आरु घुल्‌ला क लिन, मोर्दके क पेहरायो, आरु उना घुल्‌ला पोर चड़ावीन, नगर क चोक मा एने रिते आयड़तो हुयो फिरयो, “जेरी प्रतिष्ठा राजा कोरनो चाहतो छे ओका साथ असोज कोर्‌यो जासे।”

\VS{12}ती मोर्दके ते राजभवन क फाटक मा लौटी गुयो पुन हामान शोक कोरतो जाईन आरु मुनको ढाँकीन झट आपसे घर क गुयो।

\VS{13}हामान न आपसी घरवाळी जेरेश आरु आपसा आखा दुसतीदार सी आखो काहीन ज उना पोर वित्यो हुतो कयो। ती ओका ओकोलवाळा दुसरतीदार आरु ओकी घरवाळी जेरेश न उनासी कव्या, “मोर्दके जेनाक तु नेचो देखाड़नो चाहतो छे, कदाम हुयो यहुदियो क ओवलियाद मा क छे, ती तु उना पोर जीत नी होयने पावसे उनासी पुरी रीती नेचो होय जाईस।”


\par }{\SH हामान नु मोत
\par }
{\PP \VS{14}हुये उनासी वातेत कोरता हुता, की राजा क खोजे आवीन हामान क एस्तेर क कोरला भोज मा उतळाव सी बुलाय ली गुया।




\par }\Chap{7}{\PP \VerseOne{1}अत: राजा आरु हामान एस्तेर रानी नु भोज मा आय गुयो।

\VS{2}आरु राजा न दिसरे दाहड़े दाखमधु पीता-पीता एस्तेर सी ओळी पुछ्यो, “हे एस्तेर रानी! तारो काय निवेदन छे? चो पुरयो कोर्‌यो जासे। आरु तु काय माँगती छे? माँग, आरु आदो राज लगुन तुख आप्यो जासे।” (मर. 6:23)

\VS{3}एस्तेर रानी न जपाप आपी, “हे राजा! कदाम तु म्हारे पोर प्रसन्न छे, आरु राजा क यो स्वीकार होय, ती म्हारो निवेदन सी मेखे, आरु म्हारे माँगने सी म्हारा लोगहन क जीवोनदान मिळे।

\VS{4}काहकी हांव आरु म्हारि जाति क लोगहन वेचाय गयला छे, आरु हामु आखा मार्या आरु नाश कर्या जानेवाळा छे। कदाम हामु केवल दास-दासी होय जाने क लिय वेचाय जाता, ती हांव हुगी रयती; चाहे तेनी दशा मा वी हुये विरोधी राजा नु हानि भर नी सकतो।”

\VS{5}तोत्यार राजा क्षयर्ष न एस्तेर रानी सी पुछ्यो, “चो कुण छे? आरु काँ छे जेरी असो करनेन हिमोत कोरलो छे?”

\VS{6}एस्तेर न जपाप आपी, “हुयो विरोधी आरु वेरु यो दुष्ट हामान छे।” तोत्यार हामान राजा-रानी क अगळ बिह गुयो।

\VS{7}राजा रिस सी भोराय गुयो, दाखमधु पीने सी उठीन, राजभवन क वाड़ी मा निकळी गुयो; आरु हामान यो देखीन की राजा न म्हारी हानी ठान्यो हसे, एस्तेर रानी सी जीवोनदान माँगने क उबो हुयो।

\VS{8}जोत्यार राजा राजभवन क वाड़ी सी दाखमधु पीने सी जागा मा लौटी आयो तोत्यार काय देख्यो, कि हामान उनी चोकी पोर जेरे पोर एस्तेर बठी छे झुक रयो छे; आरु राजा न कयो, “काय यो घरुज मा म्हारे सामनेज रानी सी बरबस करनो चाहतो छे?” राजा क मुख सी यो बुल निकळ्यो ही हुतो, की सेवको न हामान क मुय ढाँप देदा।

\VS{9}तोत्यार राजा क सामने हजुर रहनेवाळा खोजो मा सी हर्बोना नावोन एक न राजा सी कयो, “हामान क याँ पचास हाथ उचो फाँसी क एक खाम्बो उबो छे, ज हुयो मोर्दके क लिय बनवाड़्यो छे, ज राजान हित नु वात कर्‌यो हुतो।” राजा न कयो, “ओको ओकाज पोर लटकाय देवु।”

\VS{10}तोत्यार हामान ओकाज खाम्बा पोर ज हुयो मोर्दके क लिय तियार कोरायो हुतो, लटकाय देदो गुयो। एना पोर राजा नु रीस सेवाय गय।




\par }\Chap{8}{\SH यहुदियो क आपसाक वाचाड़नेन होक जड़नो
\par }
{\PP \VerseOne{1}तेने दाहड़े राजा क्षयर्ष न यहुदियो क विरोधी हामान क घरबार एस्तेर रानी क आप देदो। मोर्दके राजा क सामने आयो, काहकी एस्तेर न राजा क बताड़ी हुती, कि ओकासी ओको काय नातो हुतो

\VS{2}तोत्यार राजा न आपसी ची मुंदी ज हुयो हामान सी ली लेदो हुतो, निकाळीन, मोर्दके क आप देदो। एस्तेर न मोर्दके क हामान क घरबार पोर होकदार्‌यो नेवाड़ कोर देदो।

\VS{3}ओळतेन एस्तेर दिसरी वार राजा सी कवी; आरु ओका पाय पोर पोड़, आसा उहाविड़न उनासी गिड़गिड़ावीन विनता कोर, की अगागी ओवलियाद क हामान नु बुराई आरु यहुदियो क हानि नु ओको विचार निष्फळ कोर्‌यो जाय।

\VS{4}तोत्यार राजा न एस्तेर भेनी सोनान राजडोन बोड़ायो, तोत्यार एस्तेर उठीन राजान सामने उबी हय; आरु कोहने लागी।

\VS{5}“कदाम राजा क स्वीकार होय आरु हुयो म्हारेसी प्रसन्न छे आरु यी वार ओको वारु जान पोड़े, आरु हांव वी ओको वारु लागती होय, ती ज चिट्ठियाँ हम्मदाता अगागी क पुर्य हामान न राजा क आखा प्रान्तो क यहुदियो क नाश करने नु विचार कोरीन लिखाड़्यो हुतो, ओको बदलने क लिय लिख्यो जाय।

\VS{6}काहकी हांव आपसी जाति क लोगहन पोर पड़नेवाळी उनी पिड़ा क काहने रीते सी देख सकीस? आरु हांव आपसा भास्यो क विनाश क कोसी देख सोकीस?”

\VS{7}तोत्यार राजा क्षयर्ष न एस्तेर रानी सी आरु मोर्दके यहुदी सी कयो, “हांव हामान क घरबार ते एस्तेर क आप चुक्यो छे, आरु हुयो फांसी क खाम्बा पोर लोटकाय देदो गुयो छे, एकालिय की हुयो यहुदियो पोर हाथ उठायो हुतो।

\VS{8}अत: तुमु आपनी समझ क ओनसारे राजा क नाव सी यहुदियो क नाव पोर लिखु, आरु राजा नु मुंदी क छाप वी लागाड़ु; काहकी ज चिट्ठी राजा क नाव सी लिखी जाय, आरु ओका पोर ओकी मुंदीन छापो लागाड्यो जाय, ओको काय वी बदल नी सोकतो।”

\VS{9}तेने टेमे मोतलोब सीवान नावोन तीसरा मोहना क तेवीसवे दाहड़े क राजा क लेखक बुलाया गुया आरु जिना-जिनाक वातोन हुकुम मोर्दके न ओको आप्यो हुतो, ओको यहुदियो आरु अधिपतियो आरु भारत देश सी लीन कुश लगुन, ज एक सोव सत्ताईस प्रान्त छे, उना आखा क अधिपतियो आरु हाकिमो क एक-एक प्रान्त क आकड़ा मा आरु एक-एक देश क लोगहन नु बुली मा, आरु यहुदियो क उना आकड़ा आरु बुली मा लिखी गय।

\VS{10}मोर्दके न राजा क्षयर्ष क नाव सी चिट्ठियाँ लिखाड़ीन, आरु उना पोर राजान मुंदीन छापो लागाड़ीन, छाटा चालनेवळी सरकारी घुल्‌ला, चचर गोदड़ा आरु पोर सवार करने वाळा क हाथ मुकली देदो।

\VS{11}इनु चिट्ठियो मा आखा नगरों क यहुदियो क राजा क भेनी सी हुकुम आप्यो गुयो, की हुये एकठा होये आरु आपसा-आपसा जीव वाचाड़ने क लिय तियार होईन, जेनी जाति एने प्रान्त क लोगहन अन्यान कोरीन ओको एने ओका बायरा आरु बाळ-बोच्‌चा क पीड़ा आपनो चाहे, ओको घात आरु नाश कोरे, आरु ओकी धन सम्पत्ति लुट लेये।

\VS{12}आरु यो राजा क्षयर्ष क आखा प्रान्तों मा एकुज दाहड़े मा कोर्‌यो जाय, अर्थात् अदार नावोन बारवे मोहनेन तेरवे दाहड़े क।

\VS{13}एना हुकुम क लेख नु नकलें, आखा प्रान्तो मा आखा देशों क लोगहन क पास उघाड़ली हयीन मुकल्या जासे; इनासी यहुदी उना दाहड़े आपसा वेरी सी पलटो लेने तियार रोहे।

\VS{14}अत: हरकारे वेग चलनेवाळा सरकारी घुल्‌ला पोर सवार होईन, राजा नु हुकुम सी उतवाळ कोरीन तावनी चाली गुया, आरु यो हुकुम शुशन राजगढ़ मा आप्यो गयो हुतो।

\VS{15}तोत्यार मोर्दके निळा आरु श्वेत रंगोन राजकीय पुतल्या पेहरलो आरु मुनका पोर सोनान मोटो मुकुट मुकलो हुतो आरु सुळावो सन आरु बैंगनी रंगोन बागो पेहरलो हुतो, राजा क अगळ सी निकळ्यो, आरु शुशन नगर क लोगहन खुशी नु मारे ललकार उठ्‌या।

\VS{16}आरु यहुदियो क खुशी आरु हर्ष हुयो आरु ओकी मोटी प्रतिष्ठा हयी।

\VS{17}आरु जेना-जेना राज, आरु यहुदयो क खुशी आरु हर्ष हुयो, आरु ओको भोज कोरीन उना दाहड़े क खुशी क दाहड़ो मान्या। आरु उना देश क लोगहन मा सी बेसका यहुदी बोन गुया, काहकी ओका मोन मा यहुदियो क बिक सोमाय गुयो हुतो।




\par }\Chap{9}{\SH यहुदी अपसा वेरीक नाश कोरे
\par }
{\PP \VerseOne{1}अदार नावोन बारवे मोहनेन तेरवे दाहड़े क, जेने दाहड़े राजा नु हुकुम आरु कायदो पुरो हयने क हुतो, आरु यहुदियो क वेरी उना पोर प्रबल होयनेन आशा राखता हुता, पुन एरा विपरीत यहुदी आपसा वेरी पोर प्रबल हुया; उना दाहड़े,

\VS{2}यहुदी लोगहन राजा क्षयर्ष क आखा प्रान्तो मा आपसा-आपसा नगर मा एकठा हुया, की ज ओको हानि कोरने क यत्न कोरे, उना पोर हाथ चालाड़े। कुय ओको सामनो नी कोर सक्यो, काहकी ओको बिक देश-देश क आखा लोगहन क मन मा समाय गुयो हुतो।

\VS{3}पुन प्रान्तो क आखा हाकिमो आरु अधिपतियो आरु मुखिया आरु राजा क कामकरन्या न यहुदियो नु सहायता कोर्या, काहकी ओका मोन मा मोर्दके क बिक समाय गुयो हुतो।

\VS{4}मोर्दके ते राजा क याँ घनो प्रतिष्ठित हुतो, आरु ओकी किर्ति आखा प्रान्तो मा फेल गुय; पुन उना मानुस मोर्दके नु महिमा वदरी गुय।

\VS{5}अत: यहुदियो न आपसा आखा वेरी क तलवार सी मारीन आरु घात कोरीन नाश कोर नाख्या, आरु आपसा वेरी सी आपनी मोरजी ओनसारे बर्ताव कोर्या।

\VS{6}शुशन राजगढ़ मा यहुदियो न पाच सोव मानसो क घात कोरीन नाश कोर्या।

\VS{7}हुये पर्शन्दाता, दल्पोन, अस्पाता,

\VS{8}पोराता, अदल्या, अरीदाता,

\VS{9}पर्मशता, अरीसे, अरीदे आरु वेजाता,

\VS{10}अर्थात् हम्मदाता क पुर्य यहुदियो क वेरी हामान क दसु पुर्‌यो क वी घात कोर्या; पुन ओको धन क नी लुट्या।

\VS{11}तेने दाहड़े शुशन राजगढ़ मा घात कोर्या हुया नु गिनती राजा क सोमवाड़्या गुया।

\VS{12}तोत्यार राजा न एस्तेर रानी सी कयो, “यहुदियो न शुशन राजगढ़ज मा पाच सोव मानसो आरु हामान क दसु पुर्या क वी घात कोरीन नाश कोर्या छे; अळी राज क दिसरा प्रान्तो मा हुये नी जाने काय-काय कोर्या होसे! हेमी एरेसी जादा तारो निवेदन काय छे? हुयो वी पुरो कर्‌यो जासे। आरु तु काय माँगती छे? हुये वी तुसे आप्यो जासे।”

\VS{13}एस्तेर न कयो, “कदाम राजा क स्वीकार होय ती शुशन क यहुदियो क आज क समान कल वी करने क हुकुम आप्यो जाय, आरु हामान क दसु पुर्या फांसी क खम्बो पोर लटकायो जाय।”

\VS{14}राजा न कयो, “असो कर्‌यो जाय,” यो हुकुम शुशन मा आप्यो गुयो, आरु हामान क दसु पुर्या लटकाय गुया।

\VS{15}शुशन क यहुदियो न अदार महीना क चोदवे दाहड़े क वी एकठा होईन शुशन मा तीन सोव मानसो क घात कोर्या, पुन धोन नी लुट्या।


\par }{\PP \VS{16}राज क दिसरा प्रान्तों क यहुदी एकठा होईन आपसा-आपसा जीव वाचाड़ने क लिय उबा हुया, आरु आपसा वेरी मा सी तीन वीस ने पोंद्रे हजार मानसो क घात कोरीन आपसा वेरी सी आराम जड़्यो; पुन धोन नी लुट्या।

\VS{17}यो अदार मोहना क तेरवे दाहड़े क कोर्‌यो गुयो, आरु चोदवे दाहड़े क हुये आराम करीन भोज कर्या आरु खुशी क दाहड़ु ठहराया।

\VS{18}पुन शुशन क यहुदी अदार मोहनान तेरवे दाहड़े क, आरु तेनेत मोहनेन चोदवे दाहड़े क एकठा हुया, आरु तेने मोहनेन पोंद्रवे दाहड़े क हुये आराम करीन भोज क आरु खुशी क दाहड़ो ठहराया।

\VS{19}एने कारण देहाती यहुदी ज विगुर सोहोरपनाह नु नगर मा रोहता छे, हुये अदार मोहनान चोदवे दाहड़े क खुशी आरु भोज आरु खुशी आरु आपसा मा भोजन सोमान मुकळने क दाहड़ो नेवाड़ करीन माने छे।


\par }{\SH पुरीम तीहवार टाकनो
\par }
{\PP \VS{20}एनी वातो क वाराम लिखीन, मोर्दके न राजा क्षयर्ष क आखा प्रान्तो मा, काय धड़े काय छेटा रोहनेवाळा आखा यहुदियो क पास चिट्ठियाँ मुकल्या,

\VS{21}आरु यो हुकुम आप्या, की अदार मोहनान चोदवे आरु तेनेत मोहनेन पोंद्रवे दाहड़े क होर वरीस मनायो जासे।

\VS{22}जेरेम यहुदियो न आपसा वेरी सी आराम जड़्यो, आरु यो मोहनो जेरेम शोक खुशी आरु विलाप खुश मा बदली गयो; ओका जेवनार आरु खुशी आरु एक दिसरा क पास भोजन चिजे मुकळने आरु कंगालो क दान आपने क दाहड़े माने।

\VS{23}अत: यहुदियो न जोसा सुरु कोर्या हुता, आरु जसो मोर्दके न उको लिख्यो, तसोज करने क पाको कोर लेदो।

\VS{24}काहकी हम्मदाता अगागी क पुर्य हामान ज आखा यहुदियो क विरोधी हुतो, हुयो यहुदियो क नाश करनेन वीचार कोर्‌यो कि, आरु ओको मिटाय नाखने आरु नाश करने क लिय पुर अर्थात् चिट्ठी नाखाड़्यो हुतो।

\VS{25}पुन जोत्यार राजा न यो जान लेदा, तोत्यार हुयो हुकुम आप्यो आरु चिट्ठि लिखवाड़्यो की ज दुष्ट विचार हामान न यहुदियो क विरुद्ध कोर्‌यो हुतो चो ओकाज मुनका पोर पलट आवे, तोत्यार हुयो आरु ओका पुर्या फांसी क खाम्बा पोर लटकाड़यो गुयो।

\VS{26}एने कारण उना दाहड़ा क नाव पुन बुल सी पुरीम राख्यो गुयो। एनी चिट्ठी क आखी वातो क कारण, आरु ज काहि हुये एना वाराम देख्या आरु ज काहि उना पोर वितलो हुतो, ओका कारण वी

\VS{27}यहुदियो न आपसा-आपसा लिय आरु आपसी ओवलियाद क लिय, आरु उना आखा क लिय वी ज उनामा मिळ गुया हुता यो पाक्‌को विचार कोर्या, की उना लेख क ओनसारे होर वरीस ओका टाकला टेम मा हुये ये दुय दाहड़ा माने।

\VS{28}आरु पीढ़ी-पीढ़ी, कुल-कुल, प्रान्त-प्रान्त, नगर-नगर मा ये दाहड़ा फोम कोरे आरु मान्या जासे। आरु पुरीम नावोन दाहड़े यहुदियो मा कोदी नी मिटसे आरु ओको फोम ओका ओवलियाद सी जातो नी रोहसे।

\VS{29}ओळी अबीहेल नु पुराय एस्तेर रानी, आरु मोर्दके यहुदी न, पुरीम क वाराम यी दुसरी चिट्ठी मोटा होक क भेळ लीख्या।

\VS{30}एरी चिट्ठि मोर्दके न क्षयर्ष क राज क, एक सोव सत्ताईस प्रान्तों क आखा यहुदियो क पास शान्ति आपनेवाळी आरु वारु वातो क भेळ एना मोतलोब सी मुकल्यो,

\VS{31}कि पुरीम क उना दाहड़े क खास टाकलो हुयो टेम मा मोर्दके यहुदी आरु एस्तेर रानी नु हुकुम नु ओनसारे, आरु ज यहुदियो न आपसा आरु आपसी ओवलियाद क लिय ठान लेदो हुतो, ओका ओनसारे वी उपवास आरु विलाप कोर्‌यो जाय।

\VS{32}पुरीम क वाराम क यो कायदो एस्तेर नु हुकुम सी वी स्थिर कोर्‌यो गुयो, आरु ओकी वात किपात मा लिखी गुय।




\par }\Chap{10}{\SH राजा क्षयर्ष आरु मोर्दकेन महानता
\par }
{\PP \VerseOne{1}राजा क्षयर्ष न देश आरु दरिया क टापुओं पोर फाळु लागाड़्यो।

\VS{2}ओका माहात्म्य आरु पराक्रम क कामो, आरु मोर्दके नु उना बड़ाई क पुरो ब्योरो, ज राजा न ओकी कोर्‌यो हुतो, काय हुयो मादे आरु फारस क राजाओं क इतिहास नी किपात मा नी लिखलो होय?

\VS{3}निदान यहुदी मोर्दके, क्षयर्ष राजात क नेचो हुतो, आरु यहुदियो नी निंगा मा मोटो हुतो, आरु ओका आखा भाई ओकासी खुश हुता, काहकी हुयो आपसा लोगहन क भलाई नु हेर मा रोया कोरतो हुतो, आरु आपसा आखा लोगहन सी वार शान्ति क वाते कोरतो हुतो।

\par }