\NormalFont\ShortTitle{तितुस}

{\MTB तीतुस को पौलुस कि पत्री

\par }{\MT तीतुस क पौलुसन पत्री

\par }{\IMT परिचय

\par }{\IP तीतुस कि पत्री पौलुस छे चार पत्री मा छे एक छे कि मानुस क बजाय एक मंडळी संबोधित कर रया छे। दिसरा तीन पत्री छे, 1 तीमुथियुस, 2 तीमुथियुस, आरू फिलेमोन। पौलुस तीतुस क लिख रयो होतो, पुन चे यो भी लिख्या हुता जोसो कि पत्री सार्वजनिक रूप मा रयन जिरेत भनाय सकतला छे। हामु यो पतु कर सकता छे काहकि वो एक प्रेरित क रूप मा आपसी योग्यता देखाड़तला छे, काही छे कि तीतुस पेहल छे ही जान जाता छे। पौलुस शायद 63-65 सालन वीच काही टेहाव ईशु मसीह क जनमक बाद यो पत्री लिख्यो होतो।

\par }{\IP पौलुस तीतुस क करता मंडळी कि क्रेते क द्वीप पर होतो नेतृत्व की हिदयत देदी होती। पौलुस ने यो पत्री लिख्यो छे ताकि नावसादिया नेता क चयन आरू शिकाड़ने पर तीतुस निर्देश आप सकछे। चे तीमुथियुस क आपसा पत्री मा अतरान करीन तोसो निर्देश आपियो हुता। तीन्दरो पत्री क वर्णन कोसो मंडळी नेता क आजून नेतृत्व मा इन्दरे करता छाची मान क प्रति सावधान ध्यान देनो जूवछे।

\par }{\IS रूप रेखा

\par }{\IO 1. पौलुस तीतुस निर्देश क करता न्यायी नेता
{\IOR{1:1-16}} नियुक्त करता छे।

\par }{\IO 2. पछु वो मानसे मसीह जीवन जीवने क करता शिकाड़ने करने क भी निर्देश देता छे।
{\IOR{2:1–3:11}}

\par }{\IO 3. आखरी मा, पौलुस आपसी योजना काही साझा करने आरू नमस्कार मुकलने छे समाप्त होयतो छे
{\IOR{3:12-15}}



\par }\ChapOne{1}{\SH नमस्कार
\par }
{\PP \VerseOne{1}पौलुस की आरू छे जो यहोवा–भगवान क दास आरू ईशु मसीह क प्रेरित छे,

\par }{\PP यहोवा–भगवान क त्योन्या होया मानसे क विश्वास आरू ओको सच्चाई की उळखने क लारे भक्ति क लारे छे।

\VS{2}ओको अमरकाय जीवन की आश पर जेरी प्रतिज्ञा यहोवा–भगवान ने, जो झूठ बुल नी सकता सनतान छे की छे।

\VS{3}पर ठीक टेहाव पर आपने वचन क ओको खबर क द्वारा प्रगट कर्‍या, जो हामरा उध्दारकरता यहोवा–भगवान की हुकुम क लारे मखे सौप गया, आरू ओकी क लारे हुकुम छे खबर कर्‍या।


\par }{\PP \VS{4}\XREF{✡}{{\XO 1:4 }{\XO{1:4
}}{\XT{2 कुरन्थियो 8:23; गलातिया 2:3; 2 तीमुथियुस 4:10}}}तीतुस क नाव, जो विश्वास की सहभागिता क विचार छे मारो सच्चो पोर्‍य छे:

\par }{\PI यहोवा–भगवान बास आरू हामरा उध्दारकरता मसीह ईशु की आरू छे तुखे फोकटन दया आरू शांती मिवती रये।


\par }{\SH क्रेते मा तीतुस क काम
\par }
{\PP \VS{5}हाव एरकरीन तुखे क्रेते मा छुड़ आश हुता कि तु शेष वात क सुधारे, आरू मारी हुकुम क लारे नगर नगर डाहडा क नियुक्त करे।

\VS{6}जो निर्दोष आरू एक ही बायर क घर वावो होय, जीनुक पोर्‍या विश्वास होय आरू इनुमा आरू उनमा लुचपन आरू निरंकुशता क दोष नी होय।

\VS{7}काहकि अध्यक्ष क यहोवा–भगवान क भण्डारी हुयने क कारण निर्दोष होयनो जूवे; नी हठी, नी किचवानिया, नी पियक्‍कड़ नी मारपीट करनेवावा, आरू नी नेचो कमाय क लोभी होय।

\VS{8}पर पाहंनतराय सत्कार करनेवावा, भलाई क जूवनेवावा, संयमी न्यायी चुखलो आरू जितेन्र्दिय होय।

\VS{9}आरू वो विश्वासयोग्य वचन पर जो न्याय उपदेश क लारे छे, स्थिर रये कि सची शिक्षा छे शिक्षा देय सके आरू विरोधी क मुय भी बंद कर सके।


\par }{\PP \VS{10}काहकि घोणा छे मानसे निरंकुश, बकवादी आरू धोखा देनेवावा छे; विशेष करीन खतनावावा मा छे।

\VS{11}इदरो मुय बंद करनो जूवे। यो मानसे नीच कमाय क करता गलत वात सिखाड़ी घर क घर बिगाड़ देता छे।

\VS{12}उका मा एक जन ने जो उका क भविष्यवक्ता छे, कयो छे, “क्रेते मानसे सदा झूठा, दुष्ट पशु, आरू आलसी पेटू हुयसे छे।”

\VS{13}यो गवा सच छे एरकरीन तीनुक कड़ाई छे चेतावनी देया कर कि वो विश्वास मा पक्‍का होय जाय।

\VS{14}आरू यहूदिन कथा काहनिया आरू उन मानुस की हुकुम पर मन नी लगाड़ जो सच्चाई छे भटक जाता छे।

\VS{15}चुखो मानसे क करता सब समान चुखो छे, पर विटळ आरू विनभुरसीया क करता काही भी चुखो नी, वरना उनकी बुध्दि आरू विवेक दुयू विटळ छे।

\VS{16}वो कयता छे कि हामु यहोवा–भगवान क जानता छे, पर आपने काम छे ओको मना करता छे; काहकि घीन वाळा आरू हुकुम नी माननेवावा छे, आरू काही वारला काम क योग्य नी।




\par }\Chap{2}{\SH आचरण क करता सची शिक्षा
\par }
{\PP \VerseOne{1}पर तु ओसी वात कयो कर जो सचे सिध्दात क योग्य छे।

\VS{2}मतलब डाहला मानसे सचेत आरू वातड़ो आरू संयमी होय, आरू तीदरो विश्वास आरू मोंग आरू धीरज पक्‍का होय।

\VS{3}इनी प्रकार डाहली बायर क चाल चालन चुखलो मानसे सा होय वो दोष लागाड़ने वावी आरू पियक्‍कड़ नी, पर वारली वात सिखाड़नेवावी होय।

\VS{4}ताकि वो जुवान बायर क चेतावनी देती रोवे कि आपने घर वावा आरू पोर्‍या छे मोंग राख।

\VS{5}आरू संयमी, घर वावो घर क कारभार करनेवाळी, वारली, आरू आपने आपने घर वावा क हको तळे रयनेवावी, होय ताकि यहोवा–भगवान क वचन की निन्दा नी हुयने देख्या।


\par }{\PP \VS{6}ओसो ही जुवान मानुस क भी समझाया कर कि संयमी होय।

\VS{7}आखी वात मा आपने आप क भले काम क नमुना बन। तारे शिक्षा मा सफाई, वातड़ी।

\VS{8}आरू ओसी सच्चाई देखी जाय कि काही ओको बुरा नी कय सके, जिनासे विरोधी हामु पर काही दोष लागाड़ ने क मेखे नी देखीन लज्जित होय।


\par }{\PP \VS{9}दास क समझा कि आपने आपने भगवान क हको तळे रये, आरू सब वात मा तीनुक खुश राखे, उलटावीन जवाब नी देय।

\VS{10}चुरी चालाकी नी करे, पर सब प्रकार छे पूरा विश्वासी निकावे कि वो सब वात मा हामरा उध्दारकरता यहोवा–भगवान क शिक्षा की शोभा बढ़ावी।


\par }{\PP \VS{11}काहकि यहोवा भगवान क वो फोकटन दया प्रगट छे, जो सब मानुस क वाचडने क कारण छे।

\VS{12}आरू हामु चेतावनी देता छे कि हामु ढोंगी भक्ति आरू सांसारिक लालोच छे मन पुगीन इनीये युग मा संयम आरू न्यायी आरू भक्ति छे जीवन देखाड्या।

\VS{13}आरू ओको धन्य आश कि मतलब आपसा महान यहोवा–भगवान आरू उध्दारकरता ईशु मसीह की महिमा प्रगट हुयने की वाट जूवता रया।

\VS{14}\XREF{✡}{{\XO 2:14 }{\XO{2:14
}}{\XT{1 पतरस 2:9}}}जिना ने आपने आप क हामरे करता देय दिया कि हामु हर प्रकार क अन्याय छे छुड़ाय लेय, आरू चुखो करीन आपने करता एक ओसी जाति बनाय लेय जो भले भले काम मा सोरगर्म होय।


\par }{\PP \VS{15}पूरा हक क साथे यो वात कय, आरू समझा आरू सिखाड़ता रया। काही तुखे तुच्छ नी जानने क देखछे।




\par }\Chap{3}{\SH मसीह चाल चालने
\par }
{\PP \VerseOne{1}मानसे क सुधि दिला कि हाकिम आरू हकी क हको तळे रये, आरू उनकी हुकुम माने, आरू हर एक वारला काम क करता तीयार रये।

\VS{2}काही क बदनामी नी करे, झगड़ालू नी होय; पर कोमल स्वभाव क होय, आरू सब मानसे क साथे मोटी नम्रता साथे रये।

\VS{3}काहकि हामु भी पेहल निर्बुध्दि आरू हुकुम नी माननेवावा, आरू भ्रम मा पड़ा होया आरू अलग प्रकार की लालोच आरू सुखविलास क दासत्व मा हुता, आरू बैरभाव, डाह करने मा जीवन व्यतीत करता हुता, आरू घीन आवे असो हुतो, आरू एक दिसरा छे बैर राखता हुता।

\VS{4}पर जव हामरे उध्दारकरता यहोवा–भगवान की किरपा आरू मानुस पर ओको मोंग प्रगट होया।

\VS{5}तो त्यो हामरा उध्दार कर्‍या; आरू यो न्यायपन क काम क कारण नी, जो हामु ने आप कर्‍या, पर आपसी दया क लारे नवलो जनमक स्नान आरू चुखलो आत्मा क हामु नवलो बनावने क द्वारा होया।

\VS{6}जिनाक त्यो हामरे उध्दारकरता ईशु मसीह क द्वारा हामु पर खुबुत् रेड़।

\VS{7}जिना छे हामु ओका फोकटन दया छे न्यायी ठेरीन,

\par }{\PP अमरकाय जीवन की आश क लारे वारीस बने।


\par }{\PP \VS{8}यी वात सची छे, आरू हाव जूवता छे कि तु इन वात क विषय मा ढृढ़ता छे बुले एरकरीन की जिन्होने यहोवा–भगवान पर विश्वास कर्‍या छे, वो भले भले काम मा लागे रोवने क ध्यान राखे। यी वात भली आरू मानुस क लाभ करी छे।

\VS{9}पर मुर्खता क विवाद, आरू वंशावड़ी आरू विरोध आरू झगड़ा छे जो व्यवस्था क विषय मा होय, वाच रोव; काहकि वो निष्फल आरू व्यर्थ छे।

\VS{10}काही पाखंडी क एक दुय बार समझा बुझाड़ीन ओका सी अलग रोव।

\VS{11}यो जानीन की ओसो मानुस भटक गया छे, आरू आपने आप क दोषी ठेरीन पाप करता रोवता छे।


\par }{\SH व्यक्तिगत निर्देश आरू नमस्कार
\par }
{\PP \VS{12}\XREF{✡}{{\XO 3:12 }{\XO{3:12
}}{\XT{प्रेरितन 20:4; इफिसियो 6:21,22; कुलुस्सियो 4:7,8; 2 तीमुथियुस 4:12}}}जव हाव साथे अरतिमास या तुखिकुस क मुकल्या तो मारे साथे निकुपुलिस आवने क कोशिष करने, काहकि हाव ने चो जाड़े काटने क छाचो कर्‍या छे।

\VS{13}\XREF{✡}{{\XO 3:13 }{\XO{3:13
}}{\XT{प्रेरितन 18:24; 1 कुरन्थियो 16:12}}}जेनास व्यवस्थापक आरू अपुल्लोस क यत्न करीन ओगव पुचाड़ देय, आरू देख की तीनुक काही समान की घटी नी हुयने देखछे।

\VS{14}हामरा मानसे भी जरूरत क पूरा करने क करता वारला काम मा लागे रोवने सीखे ताकि निष्फल नी रोवे।


\par }{\PP \VS{15}मारा सब साथी क तुखे नमस्कार। जो विश्वास क कारण हामु छे प्रेम राखता छे, उनको नमस्कार।

\par }{\PP तुमू सब पर फोकटन दया हुयसे रोवे।

\par }