\NormalFont\ShortTitle{इफिसियो}

{\MTB इफिसियो को पौलुस कि पत्री

\par }{\MT इफिसियो क पौलुसन पत्री

\par }{\IMT परिचय

\par }{\IP इफिसियो नी चिठ्ठी प्रेरित पौलुस लिखियो आरू यी किताब ईशु मसीह क जनम क 60 पेहल लिखली गई। आरू इफिसियो नी किताब आरू कुलुस्सियो नी किताब लग–भग एक साथ मा लिखी गय हुती। आरू प्रेरित पौलुस यी वात भी देखाड़े कि त्यो चिठ्ठी क लिखियो।
1:1

\par }{\IP कुलुस्सियो नी चिठ्ठी क सारको इनी किताब मा भी ज्ञानवान लोगहन क माननो छे, कि इनी किताब क भी पौलुस लिखियो हुसे अतरान करीन उना क्षेत्र क अलग–अलग मंडळी मा इनी किताब क भणने करीन फिराया। आरू इनी किताब क पौलुस जेल खाना मा रहवीन लिखियो काहकि त्यो कैद मा हुतो
3:1; 4:1; 6:20 जव तिखिकुस इफिसियो न मंडळी क भेटने करीन जातो हुतो तव पौलुस इनी किताब क उका हाथ सी ली मोकलीयो।
6:21-22

\par }{\IP उना समय मा घण मोटो शहर हुतो आरू उना समय मा एशिया प्रांतन नी त्यो राजधानी हुती आरू उना शहर मर्तिमस नावन गिरीक देवता न मंदिर हुतो उका कारण सी इफिसियो नाव सादियो बन्या,
प्रेरितन 19:32-33 इफिसियो नी मंडळी शुरूवात वारू हुय पुन बाद मा कमजोर देखाय पड़ी
प्रकाशितवाक्य 1:1-7 आरू पौलुस इनी वात क पुरावो देखाड़े कि यहोवा भगवान ओका लोगहन क नेवाड़ीन कसो आरू ईशु मसीह न लारे कसो उनको पापो सी छुटकारो देवाड़ियो। आरू पौलुस मंडळी नी बराबरी उना डील सी करे जेको मुनको ईशु मसीह छे आरू त्यो कुना न दगड़ो आरू मोटा किला न दगड़ो छे, आरू इनी किताब क दिसरा भाग मा मसीह जीवन कसो जीवनो यो देखाड़े।

\par }{\IOT रूप रेखा

\par }{\IO 1. पौलुस क ओका बारा मा देखाड़नो आरू इफिसियो नी मंडळी क नमस्कार कयनो।
{\IOR{1:2}}

\par }{\IO 2. उनी मंडळी क रीस्तो ईशु मसीह क साथ मा कसो हुयनो जुवे।
{\IOR{1:3–3:21}}

\par }{\IO 3. पौलुस मसीह जीवन कसो जीवनो यो देखाड़े।
{\IOR{4:1–6:20}}

\par }{\IO 4. आखरी बोल लिखीन खतम करनो।
{\IOR{6:21-22}}



\par }\ChapOne{1}{\PP \VerseOne{1}\XREF{✡}{{\XO 1:1 }{\XO{1:1
}}{\XT{प्रेरितन 18:19-21; 19:1}}}पौलुस न तरफ सी जो ईशु मसीह क कागळीयो छे तिनु चुखलो आरू मसीह ईशु मा

\par }{\PP विश्वास मानसे क नाव जो इफिसुस मा छे


\par }{\PP \VS{2}हामरा पिता यहोवा–भगवान आरू पोरबु ईशु मसीह कि तरप छे तुमके दया आरू शांती जोड़ती रये।


\par }{\SH मसीह मा आत्मिक बरकत
\par }
{\PP \VS{3}हामरा पोरबु ईशु क आरू यहोवा–भगवान आरू पिता क धन्यवाद हुयो कि वाँ हामुक मसीह मा सोरग न धरती मा आखी भातिन बरकत दीयों छे।

\VS{4}जोसो त्यो हामुक जगत न उबजने छे पेहल मोंग सी हामुक तिनाम निवाड़ लेदो कि हामु ओकी नजर मा त्योखो आरू निर्दोष हो।

\VS{5}आरू मोंग मा वो आपसी मरजी क भले मेहनत क लारे हामुक आपसा जुगे पेहल सी ठहरावलो कि ईशु मसीह क द्वारा हामु ओको लेपालक बेटा होयजे,

\VS{6}जो आपसा एक खुळिया पोर्‍यान क लारे कि ओको तिनी दयान महिमा कि बढ़ाई होय, जिनाक वो हामुक आपसा पोर्‍या मोंग क द्बारा फुकट मा दिदो।

\VS{7}\XREF{✡}{{\XO 1:7 }{\XO{1:7
}}{\XT{कुलुस्सियो 1:14}}}हामुक तिनामा ओको लुहूय यो क द्वारा छुटकारू, मतलब गुणान कि माफी ओको तिनी दया क धन क अनसारे मिल्यो छे,

\VS{8}जिनाक वो पुरे गियान आरू समझ क सात हामु पर घोणा करियों।

\VS{9}काहकि वो आपसी मरजी क भेद तिना भला मेहनत क अनसारे बताड़्यों, जिनाक वो आपसा मा ठान लेदो हूतो।

\VS{10}कि टेम क पुरो हुयने क ओसो तयारी हुयो कि जो काय सोरगदूत मा छव आरू जो काय धरती पर छे, आखो काय तौ मसीह मा एखटो करे।


\par }{\PP \VS{11}तिना मा जोकाम हामु भी ओकी मनसा छे जो आपसी मरजी क मत क अनसारे सब काय करतो छे, पेहल सी ठहरायो जाईन मीरास बने।

\VS{12}की हामु, जिनने पेहल सी मसीह पर आश राखला हुता, ओकी महिमा कि बढ़ाई क कारण हुयो।


\par }{\PP \VS{13}आरू तिना मा तुमरे पर भी जव तुमू सच वचन सुन्या जो तुमरे छुटकारा क खुश खबर छे आरू जिना पर तुमू विश्वास करिया, वायदो करला चुखली आत्मा क छापो लाग्या।

\VS{14}वो उका मुववी लेदला क छुटकारू क सिएन हामरी मीरास क बनायों छे, कि ओकी महिमा की बढ़ाई हुयो।


\par }{\SH पौलुस की प्रार्थना
\par }
{\PP \VS{15}इना कारण, हाव भी तिना मा मोंग आरू विश्वास क खबर समवीन जो तुम लोगहन मा पोरबु ईशु पर छे आरू आखा चुखलो लोगहन पर देखाये,

\VS{16}तुमरे जुगे धन्यवाद करनो नीहि छुड़ो आरू मारी प्रार्थना मा तुमूके फोम करिया करो

\VS{17}कि हामरा पोरबु ईशु मसीह क यहोवा–भगवान जो महिमा क बास छे, तुममक आपसी उळखन मा गियान आरू प्रकाश कि आत्मा आपे,

\VS{18}आरू तुमरा मन न डुवा विजावो हुयो कि तुमू जान लेदो कि ओकी बुलावने की आश काय छे, आरू चुखलो लोगहन मा ओकी मीरास की महिमा क धन कसो छे,

\VS{19}आरू ओकी शक्ति हामरे मा जो विश्वास करता छे, कतरी मोटी छे, ओकी शक्ति क शक्ति क तिना काम क अनसारे

\VS{20}जो वो मसीह मा कर्‍यो कि उको मरला मा सी जीवाड़िन सोरग धरती मा आपसे जेवड़े तरफ

\VS{21}आखी भातिन प्रधानता हक आरू शक्ति, आरू पोरबुता क आरू आखा नाव क उपर जो नी ते इना धरती मा पर आवने वाळा धरती मा भी लेदो जाछे, बठाड़्यों;

\VS{22}\XREF{✡}{{\XO 1:22 }{\XO{1:22
}}{\XT{कुलुस्सियो 1:18}}}आरू आखो काय ओको पाय तळे कर दियों; आरू ओको आखी चीजों पर होकदार ठेहरावीन मंडळी क दे दियों,

\VS{23}यी उको डिल छे, आरू ओकी भरपुरी छे जो आखाम आखो पुरो करतो छे।




\par }\Chap{2}{\SH मोत छे जीवन भुणी
\par }
{\PP \VerseOne{1}\XREF{✡}{{\XO 2:1 }{\XO{2:1
}}{\XT{कुलुस्सियो 2:13}}}वो तुमक भी जीवाड़्यो, जो आपसा गुणेहगार आरू पापोन क कारण मरला हबता।

\VS{2}जेकाम तुमू पेहल इन संसार न रीति पर, आरू आकाश क हकदार मतलब तिनी आत्मा क अनसारे चालता हूता, जो हांय भी हुकूम नी मानने वावा मा काम करता छे।

\VS{3}इनु मा हामु भी आखा पेहल आपसा डील न लालस मा दाहड़ा निकावत्ला हूता, आरू ड़िल, आरू मन की मनसा पुरी करता हूता, आरू दिसरा लोगहन क सारका स्वभाव छे रीस क अवलियाद हूता।


\par }{\PP \VS{4}बाकीन यहोवा–भगवान जो दया क धनी छे; आपसा मोटा मोंग क कारण जिना सी वो हामरे छे मोंग करियो,

\VS{5}जव हामु पाप क कारण मर गया हूता, ती हामुक मसीह क सात मा जीवाड़्यों; दया छे ही तुमरो छुटकारो हुयलों छे,

\VS{6}आरू मसीह ईशु मा ओको सात झेलीयो आरू सोरग धरती मा बठाड़्यों

\VS{7}कि त्यों आपसी तिनी दया सी जो मसीह ईशु मा हामरे पर, छे आवने वावा टेहाव मा आपसी दया असीम दन देखाड़े।

\VS{8}काहकि विश्वास न लारे दया सी तुमरो छुटकारो होयलों छे, आरू यो तुमरे तरफ रयन नीहि, पर यहोवा भगवान क दान छे;

\VS{9}आरू नी कामो क कारण, ओसो नी हुयो कि कोय डाहळाय करे

\VS{10}काहकि हामु यहोवा–भगवान की रचना छे; आरू मसीह ईशु मा तिनु वारला काम क करता बनाड़े गया जिनाक यहोवा–भगवान पेहल छे ही हामरे करने क तियार करियो।


\par }{\SH मसीह मा एक
\par }
{\PP \VS{11}एका सी फोम करो, तुमू जो डील न रीति छे गैरयहुदी छे, आरू जो लोगहन डील मा हात क काम क करला खतना सी खतना वाळा कहवायता छे, चे तुहूंक काजे खतनारहित कयता छे,

\VS{12}तुमू तिनी टेहाव मा मसीह छे अलग आरू इस्राएल नी प्रजा क पद सी अलग करला, आरू प्रतिज्ञा की वाचा क भागीदार नी हूता, आरू विन आश आरू दूनीया मा यहोवा–भगवानन बिना रवता हूता।

\VS{13}पर हिमी मसीह ईशु मा तुमू जो पेहल दूर हूता, मसीहन लुहूय यो छे साते होय गिया।

\VS{14}काहकि हयो आमरो हावल छे, जो यहूदि यो आरू गैरयहुदी क एक कर दियों आरू अलग करने वाळा भितड़ा क जो विच ना हूतों ढुळ्वी दियों।

\VS{15}\XREF{✡}{{\XO 2:15 }{\XO{2:15
}}{\XT{कुलुस्सियो 2:14}}}आरू आपसा डिलो मा दुस्मन मतलब ची व्यवस्था जेरो हुकुम विधि न रीति पर हूती, मिटाय दियों कि दूय छे आपसा मा एक नवली जाती बनावीन हावल कराय देय,

\VS{16}\XREF{✡}{{\XO 2:16 }{\XO{2:16
}}{\XT{कुलुस्सियो 1:20}}}आरू कुरूस पर दुस्मन क खतम करिन एका सी दूयन क एक डिल बनावीन यहोवा भगवान छे भेवाड़।

\VS{17}आरू चो आवीन तुमूक जो दूर हूता, आरू ओको जो साते हूता, दूयन क हावळती क खुश खबर समवाड़ियों।

\VS{18}काहकि हेरे लारे हामु दूयन आत्मा मा बास क साते हुयो।


\par }{\PP \VS{19}एका करता तुमू हिमी बाहर देशी आरू अनजानिया नीहि रया, पर चुखलो लोगहन क साती स्वदेशी आरू यहोवा–भगवान न घर क हुय गया छे।

\VS{20}आरू दासो आरू कागळीयान क निंव क कुना क दगड़ो मसीह आपसु बन गयों छे, बनाड़े गयला छे।

\VS{21}जेकाम आखो बनलो हाववीन पोरबु मा एक त्योखों मंदिर बनतो जाय,

\VS{22}जिना मा तुमू भी आत्मा क लारे यहोवा–भगवान क रयने क जागो बन जाय।




\par }\Chap{3}{\SH नियम या विश्वास
\par }
{\PP \VerseOne{1}इना कारण हांव पौलुस जो तुमरे मा गैरयहुदी क करता ईशु क बन्दी छे

\VS{2}जत्यार कदाम तुमू यहोवा–भगवान न तिना फोकटन दया क तयारी क खुश खबर सुन्या होय, जो तुमरे सियन मोखे दियों गयो।

\VS{3}पर यो कि चो भेद म्हार पर प्रकाश न लारे देखाय पड़्यो, जोसो हाव पेहल संक्षेप्त मा त्योकयों छे।

\VS{4}\XREF{✡}{{\XO 3:4 }{\XO{3:4
}}{\XT{कुलुस्सियो 1:26,27}}}जेकामा तुमू भणिन जान जावो कि हाव मसीह क वो भेद काँ तक समझाड़ों।

\VS{5}जो दिसरा टेहाव मा मानुस न अवलियाद क ओसो देखाड़ियाँ, जोसो कि आत्मा न लारे हीमि तेरा चुखलो नेवताळा आरू अगवायती वात दिसरा लोगहन पर देखाड़ी गयों छे

\VS{6}पर यो कि मसीह ईशु मा खुश खबर न लारे गैरयहुदी न लोगहन विरासत मा साजलीया, आरू एकुज डीलन प्रतिज्ञा क भागी छे।


\par }{\PP \VS{7}आरू हाव यहोवा–भगवान क फोकटन दया क तिना दान न लारे, जो शक्ति क शक्ति न लारे मोखे दियो गयों छे। तीन खुश खबर सेवक बना।

\VS{8}म्हार पर जो आखा चुखलो लोगहन मा सी नाना मा भी मानो छे, यो फोकटन दया हुयो कि हाव गैरयहुदी क मसीह क विनदेखियो धन क खुश खबर सुनावों,

\VS{9}आरू आखा पर यी वात प्रकाशित करो कि तिना भेद क तयारी काय छे, जो आखा क बनावने वाळा यहोवा–भगवान मा शुरू छे सातायलो हूतो।

\VS{10}कि हीमि मंडळी न लारे, यहोवा–भगवान क अलग अलग भातिन गियान, तिनु मुखिया पर आरू आधिकारिया पर, जो सोरग धरती पर छे प्रगट करे।

\VS{11}तिनी सनातन कि मनसा न लारे जो वो हामरा पोरबु मसीह ईशु मा करलो हूतों।

\VS{12}जिना मा हामुक तिना पर विश्वास राखने छे हेमोत् आरू भुरसा छे साते आवने क होंक छे।

\VS{13}एका करता हाव रावन्या करतो छे जो दुःख तुमरे जुगे मोखे होय रयो, ओको कारण हेमोत् नीहि छुड़जू, काहकि तिनाम तुमरी महिमा छे।


\par }{\PP \VS{14}हाव इना कारण छे तिना बास न ओगळ घुटना टेको,

\VS{15}जिना छे सोरगदूत आरू धरती पर, आखी भातिन घराना पर नाव हावलतो छे,

\VS{16}कि चो आपसी महिमा न धन क अनसारे तमुक यो दान देय कि तुमू ओकी आत्मा छे तुमरा माहयता मानुस मा शक्ति क लिन ताकत वाळा हुयसे जावो,

\VS{17}आरू विश्वास न लारे मसीह तुमरा दिल मा बछे कि तुमू मोंग मा मूळ धरीन आरू निंव नाखीन,

\VS{18}आखा चुखलो लोगहन क सात वारू रीतेन समझने कि शक्ति लेय; कि ओकी चवड़ाय, आरू नांबाय, आरू उचाई, कतरी छे।

\VS{19}आरू मसीह क तिना मोंग क जान सकु जो गियान छे बाहर छे कि तुमू यहोवा–भगवान कि आखी भरपुरी तक पाका होय जावु।


\par }{\PP \VS{20}हीमि जो ओसो सामर्थी छे, कि हामरी विनता आरू समझ छे भी जादा काम कर सकतों छे, तिना शक्ति क अनसारे जो हामरे मा काम करे,

\VS{21}मंडळी मा, मसीह ईशु मा, ओकी महिमा पीढ़ी छे पीढी तक सदा होयती रोवे। आमेन।




\par }\Chap{4}{\PP \VerseOne{1}एका करता हाव जो पोरबु मा बन्दी छे तुमरे छे रावन्या कोरो कि जीना बुलावा छे तुमू बुलाया गया हूता, ओको सारकी चाल चालु,

\VS{2}मतलब आखी दिनता आरू नरमाय, आरू गम राखीन धीरज आरू मोंग न क सहन कर लेय,

\VS{3}आरू हावळन क बन्धन मा आत्मा क एकु राखने न कोशिस करो।

\VS{4}एकुत डील छे, आरू एकुत आत्मा; जोसो तुमूक जो बुलाया गया हूता आपनुक बुलावी जाने छे एकज् आश छे।

\VS{5}एकज् पोरबु छे, एकज् विश्वास, एकज् बपतिस्मा,

\VS{6}आरू आखा क एकज् यहोवा–भगवान आरू बास छे, जो आखा पर आरू आखा क विच मा, आरू आखा मा छे।


\par }{\PP \VS{7}पर हामरे मा सी हर एक क मसीह क दान क परिणाम छे फोकटन दया मिव्यो छे।

\VS{8}एका करता वो कयतो छे,

\par }{\Q “हयों ऊंचा पर चढ़ियो,

\par }{\QB आरू बन्दियोंक बांधली गयो,

\par }{\QB आरू मानुस क दान दियों।”


\par }{\PP \VS{9}उका चढ़ने छे, आरू काय मतलब जोड़े अतरो कि वो धरती क नेचला धरती मा उतरियों भी हूतों।

\VS{10}आरू जो उतरी गयों चो यो छे जो आखा आकाश न ऊपर चढ़ी भी गयो कि आखो काय परो करे।

\VS{11}आरू हुयो थुड़ा क नेवतो देने वाळा, आरू थुड़ा क अगवायती वात कयनो वाळा, आरू थुड़ा क खुश खबर समवाड़ने वाळा, आरू शिक्षा नियुक्त करिन आप दे दो।

\VS{12}जिना छे चुखलो लोगहन पाका होय जाय आरू सेवा क काम करे, आरू मसीह क डील वद्तो जाय।

\VS{13}जव तक हामु आखा विश्वास आरू यहोवा–भगवान न बेटान उळखान मा एक नीहि हुय जाय, आरू पाका मानसे नीहि बन जाजे आरू मसीह क डील मा पुरा नी वद जाजे।

\VS{14}कि हामु ओगा पोर्‍या नी रयजे, जो मानसे क ठगीन बड़वाय आरू चराय छे भ्रम कि बनावली वाट की, आरू शिक्षा देने वाळा की, आखी भातिन हवा छे उछाळने छे अथो–अथो पुगाड़ीया जाय।

\VS{15}वरना मोंग मा सच बुले आरू आखी वात मा ओका जो मुनको छे, मतलब मसीह मा वद्ता जावु,

\VS{16}\XREF{✡}{{\XO 4:16 }{\XO{4:16
}}{\XT{कुलुस्सियो 2:19}}}जिना सी आखो डिल आखा थुड़न मदोद् सी एक सात हावळीन, आरू एक सात गाठ करिन तिना शक्ति क अनसारे जो आखा अंग क ठीक–ठीक काम करने क लारे ओकाम होयतो छे, आपसा क वोदाड़े कि वो मोंग मा वोदतो जाय।


\par }{\PP \VS{17}अतरान करीन करता हाव यो कयतो छे आरू पोरबु मा जताड़ देयों कि जोसा गैरयहुदी लोगहन आपसे मन कि गलत न रीति चालता छे, तुमू हीमि ओळी ओगा गाथा ओसो नीहि चालतो।

\VS{18}काहकि ओकी बुध्दी आंदारी होय गय छे आरू तिना गियान क नी हुयने क कारण जो तिनु मा छे आरू ओको मन वातड़ो हुयने क कारण चे यहोवा–भगवान न जीवन सी अलग करिया गया छे;

\VS{19}आरू चे आद मरता हईन लुचपन मा लाग गिया छे कि आखी भातिन भुण्डला काम आरू लालसा छे करिया करे।

\VS{20}पर तुमू मसीह कि असी शिक्षा नीहि जुड़ी।

\VS{21}बाकुन तुमू छाचीन ओकी सन्या, आरू जोसो ईशु मा सच छे, उका मा तुमूक सिखाड़ी भी गया।

\VS{22}\XREF{✡}{{\XO 4:22 }{\XO{4:22
}}{\XT{कुलुस्सियो 3:9}}}कि तुमू आपसी चाल–चलन क पुरानो मानुस क रूप क जो भटकाड़ने वाळी लालोच न अनसारे भ्रष्ट होयतो जाय तिना उतार न्हाखो।

\VS{23}आरू आपसा मन क आत्मिक सभाव मा नवला बनता जावो,

\VS{24}आरू नवला मानुस रूप क पेहरी लेय, जो यहोवा–भगवान न अनसारे सचन न्यायपन, आरू चुखला पुन मा बनायो गयों छे।


\par }{\PP \VS{25}इना कारण झुठ बुलनो छुड़ीन, आखा आपसा साते वावा छे सच बुले, काहकि हामु भेटाळ मा एक दिसरा क अंग छे।

\VS{26}रीश ते करो, पर पाप मा करो; दाहड़ा क डुबने तक तुमरी रीश नी रोवे।

\VS{27}आरू नी शैतान क मेखे आपों।

\VS{28}चुरी करने वाळा ओळी पछो चुरी नी करे; बाकीन वारला काम करने मा आपसा हातो छे काठो काम करे; ओको करता कि जिना योजना छे, उको आपने जुगे उका पास काहय होय।

\VS{29}काहय भुण्डली वात तुमरे मुय छे नी निकळे जो वोदने क जुगे खरी होय, की उका छे समळने वाळा पर फोकटन दया हुयो।

\VS{30}यहोवा–भगवान न चुखली आत्मा क शोकित मा करो, जिना सी तुमरे पर छुटकारा न दाहड़ा क करता छाप आप दी गय छे।

\VS{31}आखी भातिन कड़वाहट आरू रीश, आरू निन्दा आखी बैर–भाव क सात मा तुमरे छे दूर करी जाय।

\VS{32}एक दिसरा पर किरपा वाळा, आरू दया हुयो, आरू जोसो यहोवा–भगवान न मसीह मा तुमरा पाप क माफ करियों, वसात तुमू भी एक दिसरा क पाप क माफ करो।




\par }\Chap{5}{\SH मोंग मा चालनो
\par }
{\PP \VerseOne{1}हतरान करिन मोंगावु पोर्‍यान सारका यहोवा–भगवानन अनुसरण कोरू;

\VS{2}आरू मोंग मा चालु जोसो ईशु मसीह भी तुमरे साते मोंग करियो; आरू हामरे जुगु आपसा काजे सुखदायक सुगन्ध जुगु यहोवा–भगवानन ओगळ भेंट करिन बलिदान कर दिदो।


\par }{\PP \VS{3}जोसो विटळ लोगहन क योग्य छे, तसो तुमरे मा व्यभिचार, आरू काहय भी भातिन भुण्डला काम, या लोभ न वात तक नी होयनो जुवे।

\VS{4}आरू नी लाजवायन, आरू नी विन ओकलाय वात करला हय, काहकि यी वात वारू नी लागे, बाकुन धन्यवाद ही सोमळायनो जुवे।

\VS{5}काहकि तुमू यो जानु कि कोय व्यभिचार, या विटळ जनु, या लोभी मानुसन जो मुर्तिपूजक करनिया बराबर छे, मसीह आरू यहोवा–भगवानन राज मा जागु नी होय।


\par }{\PP \VS{6}कोय तुमूक वायकेड़ा वात छे धुखु नी देय; काहकि इनु कामोन कारन यहोवा–भगवानन रीश हुकुम नी मानेन वाळा पर भड़के।

\VS{7}अतरान करीन करता तुमू हेको साती नी होयनो होय।


\par }{\SH विजाळा मा चालनो
\par }
{\PP \VS{8}काहकि पेहले ते आंधारो हुतो पर हिमी पोरबु मा विजाळो होज्या, हैरेन करिन विजाळान पोर्‍या बनीन चालु।

\VS{9}काहकि विजालान फव आखी भातिन फव आरू भलाई, आरू न्यायपन, आरू सच्चाई छे,

\VS{10}आरू यो पारखु, कि पोरबुक काय वारू लागे?

\VS{11}आरू आँधरलान फायदु नी ओसला कामो मा भाग मा लेवु, पुन तिनु काजे शिखापन मा चोक चौळ्या होय जाय।

\VS{12}काहकि ओको ढाकयला कामोन वात भी लाजवायन वात छे।

\VS{13}दिया जव विजाळो हतलो ते विजाळामा सुब काहय देखायतो छे।

\VS{14}इना कारण छे वो कयता छे

\par }{\Q “ए सुवने वा वाळा जाग जावु आरू

\par }{\QB मोरेला मा रयन जीव उठु;

\par }{\Q तित्यार मसीहन विजाळो तुमरे पर चमकसे।”


\par }{\SH ओकल मा चालु
\par }
{\PP \VS{15}हेरेन करता धियान छे देखु, कि कोसी चाल चाल रोया; विन ओकल्यान सारका नी पर ओकल वाळान सारका चालु।

\VS{16}\XREF{✡}{{\XO 5:16 }{\XO{5:16
}}{\XT{कुलुस्सियो 4:5}}}टेम काजे मोंहगलो सोमझु, काहकि भुण्डला दाहड़ा छे।

\VS{17}इना कारण तुमू विन ओकल्या मा होयु, पर धियन छे सोमझु, कि पोरबुन मरजी काय छे।


\par }{\PP \VS{18}आरू मोंद पीन छाकला मा बनु, काहकि इना सी लुच्चाई हुयो, आरू चुखली आत्मा छे भरायने पाक्‍का हुयसे जावु।

\VS{19}\XREF{✡}{{\XO 5:19 }{\XO{5:19
}}{\XT{कुलुस्सियो 3:16,17}}}आरू एक हावळ राखीन सात सोंगोत राखजु आरू भजन आरू बढ़ाईन गीत आरू आत्मिक गीत गाया करू, आरू आपसा–आपसा मन मा पोरबुन सामने गावता आरू बढ़ाई करता रवु।

\VS{20}आरू सदा सब वात जुगु आपसा पोरबु ईशु मसीहन नाव छे यहोवा–भगवान बासोन करता रवु।


\par }{\PP \VS{21}आरू मसीहन बीक छे एक दिसरान वात मानता रहवो।


\par }{\SH घरवाळा आरू लाड़िया क हुकुम देनो
\par }
{\PP \VS{22}\XREF{✡}{{\XO 5:22 }{\XO{5:22
}}{\XT{कुलुस्सियो 3:18; 1 पतरस 3:1}}}हे लाड़िया, आपसा–आपसा घर वाळान ओसा वात मानता रवु, जोसा कि पोरबुन वात माने

\VS{23}काहकि घर वाळु ते लाड़ीन मुनको छे जोसु ईशु मसीह मंडळी न मुनका छे आरू आपसु डीलोन उध्दारकरता छे।

\VS{24}पर जोसी मंडळी ईशू मसीहन वात मानती रये, वसोत लाड़िया भी आपसा–आपसा घर वाळान वात मानता रहवो।


\par }{\PP \VS{25}\XREF{✡}{{\XO 5:25 }{\XO{5:25
}}{\XT{कुलुस्सियो 3:19; 1 पतरस 3:7}}}ए घर वाळा, आपसी–आपसी लाड़ी साते मोंग राखु, जोसु ईशु मसीह भी मंडळी साते मोंग राखीन आपसा काजे हेर जुगु आप दिदो,

\VS{26}कि हेरा वचन क लारे पानी छे उगवाड़िन चुखो बनावे,

\VS{27}आरू ओको एक ओसी तेजस्वी मंडळी बनावीन आपसे साते उबी करे, जिना मा नी गुणो, नी झुर्री होय, नी ओसी काय चीज होय, बाकुन त्योखो आरू निर्दोष होय।

\VS{28}इने रीते वारू छे, कि घर वाळु आपसी–आपसी घर वाळी छे आपसा डीलोन सारका मोंग राखे, जो आपसी घर वाळी छे मोंग राखे, चो आपसा छे मोंग राखे।

\VS{29}काहकि कोय भी कदी आपसा डील सी बैर नी राखलो होय बाकुन हेरो पाळन पुषण करलो छे, जो मसीह भी मंडळी न साते करियो।

\VS{30}एका करता कि हामु ओको डिल आरू अंग छे।

\VS{31}“इना कारण छे मानुस आपसा माय बास क छुड़ीन आपसी घर वाळी सी मिळीन रहछे, आरू चे दुयू एक डील होयछे।”

\VS{32}यो भेद ते मोटो छे; हाव मसीह मंडळी न बारा मा कयतो छे।

\VS{33}पर तुमरे मा सी आखा आपसी घर वाळी साते आपसा सारका मोंग राखु, आरू घर वाळी आपसा घर वाळा विजुत करे।




\par }\Chap{6}{\SH आसी–बासा आरू पोर्‍या
\par }
{\PP \VerseOne{1}\XREF{✡}{{\XO 6:1 }{\XO{6:1
}}{\XT{कुलुस्सियो 3:20}}}ए पोर्‍या, पोरबु मा आपसा आसी–बासन सोमनीन चालु वाळा बोनु, काहकि यो न्यायीक छे।

\VS{2}“आपसी आइस आरू बासन विजुत कोरजी यी पेहखलु हुकुम छे, जिना साते वायदो भी छे,

\VS{3}कि तारो वारू हुयो, आरू तु धरती पर घोणा दाहड़ा तक जीवतु रये।”


\par }{\PP \VS{4}\XREF{✡}{{\XO 6:4 }{\XO{6:4
}}{\XT{कुलुस्सियो 3:21}}}आरू ए पोर्‍यान बासो आपसा पोर्‍यान काजे किचवादड़ो मा बाकुन पोरबुन शिखापन, आरू चेतावनी, ओको पाळन पुषण कोरू।


\par }{\SH मालिक आरू चाकरीयो
\par }
{\PP \VS{5}\XREF{✡}{{\XO 6:5 }{\XO{6:5
}}{\XT{कुलुस्सियो 3:22-25}}}ए चाकरीयो, जो लोगहन संसारन अनसारे तुमरा मालिक छे, तुमरा मन छे सुतरा बिहता, आरू कापता जाईन, जोसा मसीहन माने, तोसा ओका भी हुकुम मानु।

\VS{6}आरू मानसो काजे खुश करने वाळान तोसा देखाड़ने करिन सेवा नीहि कोरजु, पर मसीहन चाकरीयान सारका मन छे यहोवा–भगवानन मरजी पर चालु,

\VS{7}आरू तिनी सेवा क मानसोन नीहि, बाकुन पोरबुन छेव जानीन पुरी मरजी छे कोरू।

\VS{8}काहकि तुमू जाने, कि कोय जोसो वारू काम करसे, चाहे चाकरीयो होय, चाहे छुटक, पोरबु छे तोसो जोड़छे।


\par }{\PP \VS{9}\XREF{✡}{{\XO 6:9 }{\XO{6:9
}}{\XT{कुलुस्सियो 4:1}}{\XT{कुलुस्सियो 3:25}}}आरू ए मालिकिया, तुमू भी धमकी देनो छुड़ीन उका सात तोसात बुल चाल करू, काहकि तुमू जानु, कि उका आरू तुमरू दुयन मालिक सोरगदूत मा छे, आरू त्यो कुदान पक्ष नी करे।


\par }{\SH आत्मान लोङाईन हतियार
\par }
{\PP \VS{10}हेरेन करीन पोरबु मा आरू ओकी शक्तिन जुरोम वातङा बोनु।

\VS{11}यहोवा–भगवानन आखा हतियार बांध लेयु कि तुमू शैतानन युक्तिया मा वातङा रया सोकु।

\VS{12}काहकि हामरी यी लोङाय लुहूय यो ने मास छे नीहि होय, बाकुन परधानो साते आरू हाकिम साते, आरू इना संसारन आंधारो करनिया साते, आरू तिनी दृष्टात्मान आत्मिक छेना साते छे जो वादवान ऊपर छे।

\VS{13}हेरेन करीन यहोवा–भगवानन आखा हतियार बांध लेयु कि तुमू भुण्डला दाहड़ा मा तेरो सामनो कर सकु, आरू सब काय पुरो करिन वातङा रया सकु।
 

\par }{\PP \VS{14}हेरेन करिन सच्चाई छे आपसी कमर कोसीन, आरू न्यायपन झिलम पेहरिन

\VS{15}आरू पायो मा खुश खबर नी तियारीन खासड़ा पेहरिन;

\VS{16}आरू तिनु आखान साते विश्वासन ढाळ लिन वातड़ा रयु जिना छे तुमू तिना शैतानन आखा धोपतली तीर काजे उलवी सोकु।

\VS{17}आरू उध्दार न टुपु, आरू आत्मान तलवार जो यहोवा–भगवानन वचन छे ली लेयु।

\VS{18}आरू हर टेहाव आरू हर भाति छे प्रार्थना, आरू विनता करता रयु, आरू जागता रयु कि आखा चुखलो लोगहन जुगु लगातार विनता करिया कोरू,

\VS{19}आरू म्हार जुगु भी कि मोखे बुलनेन टेहाव मा ओसो वचन जोड़े कि हाव हेमत छे खुश खबर नी ढाकायली वात देखाङ सको,

\VS{20}जिना जुगु हाव साकव मा बांधायलो राज छे। आरू यो भी कि हाव ओको बाराम जोसो मोखे बुलनो जुवे हेमोत छे बुलो।


\par }{\SH आखरी नमस्कार
\par }
{\PP \VS{21}\XREF{✡}{{\XO 6:21 }{\XO{6:21
}}{\XT{प्रेरितन 20:4; 2 तीमुथियुस 4:12}}}\XREF{✡}{{\XO 6:21 }{\XO{6:21
}}{\XT{कुलुस्सियो 4:7,8}}}तुखिकुस जो मोंगावु भाईस्यो आरू पोरबु मा भुरसा मा पाको सेवक छे, तुमूक आखी वात देखाड़से कि तुमू भी मारी वितली जानु कि हाव कसो रयो।

\VS{22}उका हाव तुमरे पास हेरेन करिन मुकल्यो, कि तुमू हामरी वितली काजे जानु, आरू त्यो तुमरा मन मा शांती आपे।


\par }{\PP \VS{23}यहोवा–भगवान बास आरू पोरबु ईशु मसीहन कोथी भाईस्यो काजे शांती आरू विश्वास पुठी मोंग जोड़े।

\VS{24}जो हामरा पोरबु ईशु मसीह सी मोंग राखे तिनू आखा पर दया होयती रोवे।

\par }