\NormalFont\ShortTitle{योना}

{\MT योनानी-किताब

\par }{\IP योना नी किताब योनान निनवे सोहोर मा सेवकाईन वाराम छे। दिसरी भोगवानो वोगे गोथी वातोन किताब गोथो ओलोग छे, यी किताब भोगवानोन खोबोरो काजे आकने मा कागळ्‌या आरु हेरा कामो पोर जादा धियान लागाड़े। योनान नेवाड़ आन्‌दास तेने टेमे होयो जोत्यार यारोबाम- दुसरा इसराएलोन राजा होतो, आन्‌दास 800-750 यीशुन आवनेन पेहेल, पुन जानकार मानसोक यो नी पोतु कि किताप आपसी कोत्‌यार लिखायली। परमेश्वर योना काजे नीनवेन विरुद् पोरचार कोरने कोरीन मुकल्‌यु, बाखुन योना हुकुम नी मान्‌यु आरु नीनवे गोथु ओंदे वाट्‌ये जात रोयु
1:1-3। हुयो एक मोटला ढोन्‌डिया मा सोवाय होइन तोरसीस सोहोर जातु होतु। जोत्यार मोटलो ढोन्डियो तोरसीस जातो होतो, ती परमेश्वर एक मोटली आंजी काजु मुकल्‌यु। ढोन्डियाक चालाड़्‌नयो बेसको बिह गोयो, आरु होये परमेश्वर रीस काजे हुग राखने कोरीन योना काजे दोरिया मा नाख देदा। ओळी परमेश्वर योना काजे गिळने कोरीन एक मोटला माछा काजे मुकल्‌यु योना पोसतावु कोर्‌यु आरु परमेश्वर हेनाक जिवतेलो रोवने देदु। चेहली मा, योना ऐरे विरुद् पोरचार कोरने कोरीन नीनवे सोहोर गोयु, आरु सोहोरोन मानसो पोसतावु कोर्‌या। योनाक किताप इनी वात पोर जुर देये की परमेश्वर कोतरु दोयावु छे, चाहाय योना नी चाहतु होतु की परमेश्वर दोयाळु होये
4:2।

\par }{\IS रुपरेखा

\par }{\IO 1. अध्याय 1 मा देखाड़लो छे कि, योना कोसो परमेश्वर सी नांबे ढास गोयो आरु माछीन मा सोमाय गोयो।

\par }{\IO 2. योना न लारे माछली न पेट मा रयीन प्रार्थना करनेन पुरावो छे।

\par }{\IO योना नीनवे मा परचार करे आरु शहरन लोगहन पछतावो करे। परमेश्वर हेनको वाचड़नेन फैसलो करे।

\par }{\IO योना इनी वात सी किचावये कि परमेश्वर नीनवे न लोगहन पर दया देखाड़ीयो, आरु परमेश्वर योना सी कये कि त्या आखा लोगहन सी मोंग करे।



\par }\ChapOne{1}{\SH योना न परमेश्वर न हुकुम क नी माननो
\par }
{\PP \VerseOne{1}परमेश्वरन यो बुल अमितैन पुर्या योनाक जोड़्‌यो:

\VS{2}उठीन उना मोटला शहर नीनवे क जा, आरु हेका विरुद् परचार कोर; काहाकि हेकी बुराय मारी निंगा मा जादा हुय गयली छे।

\VS{3}पुन योना यहोवा न अगळ रयीन तोरसीस क ढास जाने करीन उठ्यो, आरु याफा शहर मा जाईन तरसीस जानेवाळा एक ढोन्डिया क हात करीयो आरु भाड़ो आपीन उनाम चहोड़ गियो कि हेनको साथ मा यहोवा न अगळ रयीन तरसीस जात रयेँ।


\par }{\PP \VS{4}तव यहोवा दोरिया मा एक मोटली आंजी चालाड़्यु, आरु दरिया मा मोटली आंजी आवी, यां लोगुन की ढोन्डियो टुटनेम होतो।

\VS{5}तोत्यार जहाज न मानसे बीहिन आपसा आपसा देवता सी विनता कोरने लाग्या; आरु ढोन्डिया मा जो वेपारी मानसोन सोमान होतो तिनाक दोरिया मा नाखने लाग्या कि ढोन्डियो फोवरो होय जाय। पुन योना ढोन्डियान नेचला जागाम उतरीन नाम्बे नींदे सुय गयलो हुतो।


\par }{\PP \VS{6}तोत्यार ढोन्डियो चालाड़ने वाळो मुखी तेरे धोड़े आवीन कोवने लाग्यु, तु वारली निंदोम पोड़ीन काय कोर कोरे? उठ, आपसा देव धानी जुळ विनता कोर, होय सोके की भोगवान हामरी फिकुर कोरे, आरु हामरो नास नी होये


\par }{\PP \VS{7}तोत्यार चे आंबा सांबा वात कोरीन कोया, आवु, हामु चिट्ठी नाखीन पोतु लागाड़जे की यी पीड़ा हामरे पोर काहना मानसोन कोरता आय रोय। तव त्या चिट्ठी न्हाकीया, आरु चिट्ठी योनान नाव पर निकळी।

\VS{8}ती चे योना काजे कोया, “हामुक देखाड़ की कुनीन कोरता यी पीड़ा हामरे पोर आय पोड़ली छे? तू काय काम करे? तू काह सी आयो? तू काहला देशन आरु काहला मुलकोम गोथु आवलु छे?”


\par }{\PP \VS{9}योना हेनु सी कयो, हांव इब्री छे; आरु सोरग न परमेश्वर यहोवा जो समुद्र धरती क बनावलो छे, हेकोत् बीक मानो।

\VS{10}“तोत्यार चे बेसका बीह गोया, आरु चे कोवने लाग्या, तु यो काय कोरलु छे?” चे जान गोयला कि होयु योहोवा ओगोव गोथु ढासीन आवलु छे; काहाकि चु आपसुत् तेनुक देखाड़ देदलु।

\VS{11}ती चे योना काजे कोया, “हामुक देखाड़ की कुनीन कोरता यी पीड़ा हामरे पोर आय पोड़ली छे?”


\par }{\PP \VS{12}योना तिनुक कोयु, “मेसेक चुटिन दोरिया मा नाख देवु; तोत्यार दोरिया धीरी पोड़ जासे: काहकि हांव जाने, कि यी भारी आंजी तुमरे पोर मारेन् कोरता आवली छे।”

\VS{13}ते बी त्या घणी मेहनत करीया की जहाज क धड़ेस लावे, पुन हेनको पुगायो नी, काहकी दोरियान लोहर हेनको सामने बढ़तीत् जाती हुती।

\VS{14}तव त्या यहोवा क आयड़ीन कया, “ए यहोवा, हामू थारे सी विनता करजे कि इना मनुस न बदले हामरो नाश झुण करे, आरु नी निर्दोषन हत्यान गुणेगार बनावजी; काहकी हे यहोवा जो काय थारी मरजी हुती त्योत् तू करियो।”

\VS{15}तोत्यार चे योना काजे चुटिन दोरिया मा नाख देदा, आरु दोरीयान मोटली झेलोक धीरी पोड़ गोय

\VS{16}तोत्यार चे मानसे योहोवा भोगवानोन बीक मान्या, आरु तिनाक चोड़ावु चोड़ाया आरु मानता राख्या

\VS{17}योहोवा एक बेसका मोटला माछाक नेवाड़लु होतु कि योना काजे गिव जाय; आरु योना तिना मोटला माछान पेटोम तीन दाहड़ा आरु तीन रात पोड़ रोवे।




\par }\Chap{2}{\SH योनान प्रार्थना
\par }
{\PP \VerseOne{1}योनान विनता तोत्यार योना मोटला माछान पेटोम गोथु आपसा परमेश्वर सी विनता कोरीन कोयु,


\par }{\Q \VS{2}“हांव पिड़ा मा पोड़ीन योहोवा सी विनता कोर्‌यु, आरु होयु मारी सोमवी लेदलु छे; पातावोन नेड़ु गोथु हांव आयड़ी पोड़्यु, आरु तु मारी सोमवी लेदु।”

\par }{\QB आंधारा कुण्ड मा रयीन हांव आयड़ियो, आरु तू म्हारी समळी लीदो।


\par }{\Q \VS{3}तु मेसे नेचला दोरीयान बुन्‌दे लोगुन नाख देदु; आरु हांव लोहोरोन इचमा पोड़लु होतु, तारी भोड़कावली आखी झेलोक आरु लोहोर मारे उपोर गोथू उहुय गोय।


\par }{\PP \VS{4}तोत्यार हांव कोयु, “हांव तारे ओगोव गोथु निकाय देदलु छे; कोसु हांव तारा चुखला मोन्दिर भेनि ओळी भावो?”

\VS{5}हांव पानी वेर यां लोगुन घेरवाय रोयु कि मारु जीव निकवी जाय; उंडलो दोरियो मारे च्यारु मेर होतो, आरु मारा मुनका मा सेवोव थाबाय रोयो।

\VS{6}हांव बोयड़ान मुव लोगन पुग गोयु होतु; हांव जोलोम जुगु धोरती मा बोन्द होय गोयु; तेवी ऐ मारा परमेश्वर योहोवा, तु मारा जीयोक खाडाम गोथु चुटलु छे

\VS{7}जव म्हारो जीव डाबायने लागीयो, तव हांव यहोवा क फोम करियो; आरु म्हारी विनता थारे जुळ थारा चुकला मन्‍दिर मा पुग गयी।

\VS{8}जो लोगहन धुकान वायबारन चीजो पर मन लगाड़े, त्या आपसा दया करने वाळा परमेश्वर क छुड़ देय।

\VS{9}पुन हांव मोटा बुला सी धन्‍यवाद करीन बादा चढ़ावीस; जी मानता हांव मानलो छे, हेको पूरी करीस। छुटकारु यहोवात् सी होये।

\VS{10}तव यहोवा माछा क हुकुम आप्यो, आरु माछो योनाक धरती पर उगळी दिदो।




\par }\Chap{3}{\SH योना हुकुम क माननो
\par }
{\PP \VerseOne{1}तव यहोवा न यो वचन डिसरी वार योना क पास मा पुगीयो;

\VS{2}उठ उना बड़ा शहर नीनवे भेणी जा, आरु जो वात हांव थार सी कयीस, हेको उना मा परचार कर।

\VS{3}तव योना यहोवा न बुलन अनसारे नीनवे भेणी गयो। नीनवे एक बेसको मोटो सोहोर होतो, नीनवे सोहोर मा फीरने कोरीन तीन दाहड़ा लाग्या।

\VS{4}योना सोहोरम भोराईन एक दाहड़ान वाट पुरी कोर्‌यु, आरु यो पोरचार कोरतु गोयु, “हेमी गोथा चावीस दाहड़ा वित जासे नीनवे काजे नास कोर देसे।”

\VS{5}तव नीनवेन लोगहन परमेश्वरन बुलन विश्वास करिया; आरु उपासन परचार हुयो आरु मोटला गोथा नानला लोगुन आखा गोन्टा पांगरीया।

\VS{6}तव यी खोबोर नीनवेन राजान काने लागी; आरु चु राजगादी पोर गोथु उठीन आपसा राजान छिन्दरा निकावीन गोन्टो पान्गरी लेदु, आरु रुखड़ा पोर बोठ गोयु।

\VS{7}राजा मुखीन वात लीन नीनवे मा इनी हुकुमोन डोन्डी पीटाड़ देदु “काय मानुस, काय गाय बुईल, काय गाडरा-बुकड़ा, एने दिसरा ढुरे, कुदु काय वी नी खाय, चे नी खाय आरु नी पानी पीये।”

\VS{8}मानसे आरु ढुरे दुयु गोन्टा पान्गरे, आरु चे परमेश्वर सी विनता रोड़-रोड़ीन कोरे; आरु आपसा गोलोत वाट गोथा फीरे; आरु तिनु लोड़ाय सी, जे चे कोरता होय, पोसतावु कोरे।

\VS{9}होय ती, परमेश्वर गीन कोरे आरु आपसी मोरजी बोदली देये, आरु तेरी भोड़ेकली रीस धीरी पोड़ जाय आरु हामु नास होयने सी वाच जाजे

\VS{10}जोत्यार परमेश्वर हेन्दरा कामोक देख्यु, कि चे भुन्डली वाट सी फिर रोया, ती परमेश्वर आपसी मोरजी बोदली देदु, आरु हेन्दरो जो नुकसानी कोरने नोक्‌खी कोरलु, चो नी कोर्‌यु।




\par }\Chap{4}{\SH योनान रीस आरु परमेश्वरन दया
\par }
{\PP \VerseOne{1}यी वात योना काजे बेसकी भुंडी लागी आरु हेरी रिस भोड़की।

\VS{2}योना योहोवा काजे ओसु कोविन विनता कोर्‌यु, “ए योहोवा, जोत्यार हांव आपसा मुलुकोम होतु, तोत्यार काय हांव यी वात नी कोवतु होतु? ओतरान कोरता हांव तारो हुकुम सोमोवतात् तोरसीस ढास जाने कोरीन उतवाव कोर्‌यु; काहकि हांव जानतु होतु कि तु बेस गिनाकु आरु मोंगावु परमेश्वर छे, आरु विगुर वार लागाड़े रिस कोरने वावु गिनो सी भोरायलु छे, आरु दुख आपने सी खुस नी होये।”

\VS{3}ओतरान कोरता हेमी ऐ योहोवा, मारु जीव ली ले; काहकि मारे जुगु जिवतेलो रोवने गोथो मोरनो वारु छे।

\VS{4}यहोवा कोयु “तारी जी रीस भोड़की रोय, काय ची वारु छे?

\VS{5}ओतरा पोर योना तेना सोहोर गोथु निकविन, तेरे उगेवने भेनी बोठ गोयु; आरु चां एक खोपड़ो बोनावीन तेरा साहवाम बोसीन यो देखने लाग्यु कि सोहरोन काय होयसे?”

\VS{6}“तोत्यार योहोवा परमेश्वर एक ओन्डान झाड़ उगाड़ीन ओसु वोदाड़्यु कि योनान मुनका पोर साहवु होये, जेरेसी हेनाक साहवु जोड़े। योना तिना ओन्डान झाड़ोन कोरता बेसकु खुश होयु।”

\VS{7}सोंदारे जोत्यार वेगु दाहड़ु उगतात् परमेश्वर एक किड़ा काजे मुकल्यु, जु ओन्डान झाड़काक ओसु चायु कि चु सुक गोयो।

\VS{8}जोत्यार दाहड़ु उग्यु, तोत्यार परमेश्वर उगेनली वाहवी चालाड़ीन तोप पाड़्यु, आरु तोप योनान मुनका पोर ओसी लागी कि हुयो लेवायने लाग्यो; आरु होयु यो कोविन मोत माँग्यु, “मारे जुगु जिवतेलो रोवने सी मोरनोत् वारु छे।”

\VS{9}परमेश्वर योना काजे कोयु, “तारी रीस, जी ओन्डान झाड़ोन कोरता भोड़की रोय, काय होयी रीस वारु छे?” योना कोयु, “हाव, वारुत् छे। रीसोन कोरता मारु जीव वी जात रोवे, ती वी वारलो छे।”

\VS{10}तोत्यार योहोवा कोयु, “जिना ओन्डान झाड़ोक तु काहिन मेहनोत नी कोर्‌यु, नी तिनाक वोदाड़्यु, जो एकुत् रातोम उग गोयो, आरु एकुत् रातोम नास वी होयो; तिनान करता तु काहय को दुखी छे।”

\VS{11}ओवी यो मोटलो सोहोर नीनवे जेरेम एक लाख वीस होजार गोथा जादा मानसे छे जे आपसा जेवड़ा डाखरिया हातोन सातायली वातोक नी उवखे आरु बेसका घोरोन ढुरे वी चां रोवे, ती काय हांव तिन्दरे पोर गीन नी कोरो?

\par }